FO 12 - Obuka o adekvatnom funkcionisanju Sistema bezbednosti hrane - Higijena hrane - Higijenska praksa - Smanjenje rizika trovanja hranom\nOsnovni cilj FO 12 kursa jeste postizanje dobre higijenske prakse u okviru određene organizacije. Da bi higijenska praksa pravilno funkcionisala, te da bi poslovanje određene organizacije bilo na visokom nivou neohodno je da zaposleni koji su uključeni u rad te organizacije poseduju adekvatna znanja koja stiču tokom trajanja FO 12 obuke, a čijom implementacijom umnogome utiču na poboljšanje poslovanja određene organizacije u celini.\nObuka u okviru FO 12 kursa je podeljena na tri nivoa, a cilj svakog nivoa pojedinačno jeste uspostavljanje Kulture bezbednosti hrane u okviru određene organizacije. U okviru prvog nivoa obuke svi polaznici se upoznaju sa osnovnim principima higijene hrane, te mogućnostima unapređenja higijenskih standarda u okviru određene organizacije, a prvenstveno sa stanovišta radnih pozicija polaznika FO 12 kursa.\nPolaznici drugog nivoa FO 12 obuke stiču osnovna znanja o bezbednosti i higijeni hrane, te o trovanju hranom, kao i o njenoj kontaminaciji i takozvanoj unakrsnoj kontaminaciji. Na trećem nivou FO 12 obuke se svi polaznici, pored ostalog upoznaju i sa osnovnim znanjima o alergijama, ali i o kontaminaciji, te trovanju hranom i adekvatnim metodama upravljanja Sistemom bezbednosti hrane. Takođe, polaznici trećeg nivoa FO 12 obuke se upoznaju i sa namirnicama koje se smatraju namirnicama visokog rizika, te periodom inkubacije i ulogom higijene hrane u okviru Sistema bezbednosti hrane.\nDa bi Sistem upravljanja prodajom hrane adekvatno funkcionisao na svim nivoima neophodno je na prvom mestu da nudi adekvatnu zaštitu klijenata, te obezbeđuje ugled određene kompanije koja se bavi prodajom hrane. Takođe, vrlo je važno da određena organizacija u najvećoj mogućoj meri ispunjava sve zakonske regulative koje se tiču oblasti Sistema bezbednosti hrane, kao i da svede na minimalan nivo mogućnost trovanja hranom.\nKome je kurs namenjen : polaznici mogu biti sve osobe koje su na bilo koji način i po bilo kom osnovu dolaze u dodir sa hranom i to prema nivoima na sledeći način : - Nivo 1 ( Level 1 ) - Niskorizična lica, odnosno osobe koje dolaze u dodir sa hranom u restoranima, a prvenstveno se misli na osobe koje služe hranu, to jest konobare u restoranima ili hotelima, te osoblje u fast fud objektima ( fast food ), radnici u supermarketima, megamarketima i hipermarketima, osobe koje rade na pakovanju i raznošenju hrane, te osobe koje su sezonski zaposlene na nekom od ovih radnih mesta - Nivo 2 ( Level 2 ) - Visokorizična lica, odnosno osobe koje dolaze u dodir sa hranom u toku samog Proizvodnog procesa, odnosno procesa prodaje hrane, te zaposleni u ugostiteljskoj delatnosti i uslugama keteringa ( catering ) - Nivo 3 ( Level 3 ) - Osobe zaposlene na pozicijama Tim lidera ( Team Leader ) i Supervizor, koje su zadužene za obezbeđivanje adekvatnog funkcionisanja Sistema bezbednosti hrane u okviru određene organizacije.\nUkupno vreme trajanja polazne obuke : vreme trajanja obuke se razlikuje u odnosu na nivo FO 12 obuke, pa tako za Nivo 1 ( Level 1 ) obuka traje 6 h, za Nivo 2 ( Level 2 ) 8 h, dok je vreme trajanja obuke za Nivo 3 ( Level 3 ) 20 h, a u skladu sa programom.\nSpisak gradova za kurs i obuku o adekvatnom funkcionisanju Sistema bezbednosti hrane


Pročitajte sve vesti na temu reč kolumnista - mediji.net\nAh, nebesa, kakve sve blagovesti stižu iz Kriznog štaba. Kao, Predrag Kon predložio dobrotvorni rad za one koji krše mere zaštite. Nije rekao koje, ali već se nagađa da bi antivakcinaši, recimo, mogli da ribaju klozete u kovid-bolnicama, a i tamo gde, već, treba. I ne znam da li osećate da sve ovo...\nOve subotnje stupce posvećujem jednoj kritici. I istoriografskoj, i književnoj, i dramskoj. Istorijski roman i igrana serija o kralju Aleksandru Karađorđeviću, u svakom slučaju, zaslužuju poseban osvrt. Kod nas se odomaćio loš običaj da se o istorijskim događajima i ličnostima javnost obaveštava iz...\nU vreme opšte sumnje najvažnije je objašnjavati činjenice, negovati znanje zasnovano na dokazima i predstavljati najnovija naučna i tehnološka dostignuća. Ali... Nema ništa lepše nego nedeljom pre podne šetati bulevarom Monparnas, ući u bar kafea "Klozeri de Lila" sesti u separe gde je Hemingvej...


Dubok pad akcija i na srpskoj berzi | Autonomija\nDubok pad akcija i na srpskoj berzi\nTime je nastavljen trend iz poslednjeg trgovačkog dana prošle nedelje, kada je indeks najlikvidnijih akcija Belex…\nTime je nastavljen trend iz poslednjeg trgovačkog dana prošle nedelje, kada je indeks najlikvidnijih akcija Belex15 završio u minusu većem od pet procenata. Od jutros, pad vrednosti u prva dva sata beleže sve akcije, od kojih pojedine i dvocifren. Akcija Aerodroma Nikola Tesla beleži minus od 5,22 odsto, AIK banke od 10,96 procenata, Energoprojekt od 7,93, Komercijalna banka od 6,62 odsto, Tigra od 6,33 procenta, a Sojaproteina od 7,14 odsto. U padu je i akcija Naftne industrije Srbije, koja je posle dva sata trgovanja završila u minusu od 6,54 odsto. Azijske berze zabeležile su danas snažan pad vrednosti indeksa, prvog trgovačkog dana pošto je S&P snizio vrhunski kreditni rejtinga Sjedinjenih američkih država sa AAA na AA+. Na Evropskim tržištima kapitala, međutim, cene evropskih akcija su porasle, posle izveštaja da je Evropska centralna banka (ECB) počela otkup državnih obveznica Italije i Španije, dok je vrednost evra prema dolaru blago uvećana u odnosu na kraj minule sedmice.


Visoka delegacija evropskih zvaničnika u Srbiji posetila Vranje, Bujanovac i Preševo - JUGPRESS\nVisoka delegacija evropskih zvaničnika u Srbiji posetila Vranje, Bujanovac i Preševo\nŠef Delegacije Evropske unije u Srbiji, ambasador Emanuele Žiofre i ambasadori Belgije, Austrije, Portugala, kao i otpravnici poslova Ambasade Slovačke i Mađarske, u petak su posetili Vranje.\nVisoki evropski zvaničnici na početku boravka na jugu Srbije najpre su se sastali sa gradonačelnikom Vranja Slobodanom Milenkovićem i njegovim saradnicima i održali sastanak iza zatvorenih vrata.\nObišli su potom Prihvatni centar koji je smešten u nekadašnjem motelu, gde je u toku njegova rekonstrukcija. O tome je govorio komesar za izbeglice i migracije Srbije Vladimir Cucić.\nGosti su posetilii preduzeće „Euro Spin“, koje se bavi reciklažom sunđera, čiju je proizvodnju bespovratnim sredstvima podržala Evropska unija.\n„Euro Spin je veoma uspešna priča i to je znak uspešne saradnje između preduzetnika ovde i Evropske unije. Ova kompanija preuzima otpadni sunđer, prerađuje ga i onda ga prodaje uz određeni profit. To je veoma značajan doprinos životnoj sredini i takođe je deo kružne ekonomije, koja je deo održivog razvoja“, izjavio je ambasador Žiofre.\n„Važni ste za nas, važni ste za Evropsku uniju, važni ste za Austriju“ poručio je ambasador Austrije Nikolaus Luteroti.\n„Ovde smo da vidimo odličan posao koji ste uradili korišćenjem novca poreskih obveznika Evropske unije“, dodao je ambasadoLuteroti.\nSuvlasnik „Euro Spina“ Aleksandar Stojković je govorio kako je došlo do toga da dobiju bespovratna sredstva.\n„Mi smo shvatili da nam treba više, jer smo imali veliku količinu otpadnog sunđera, nismo imali gde da ga skladištimo, pa smo u tom trenutku videli poziv EU PRO, javili smo se, jer nismo bili kreditno spososbni. Bili smo malo preduzeće. Zahvalni smo Evropskoj uniji na bespovratnoj pomoći, koju su nam dali“, rekao je Stojković.\nProtokolom je predviđeno da se u toku dana delegacija sastane i sa predstavnicima opština Bujanovac i Preševo.


Osam decenija rada OŠ "Vuk Karadžić" u Boru – RADIO TELEVIZIJA BOR\nOsam decenija rada OŠ „Vuk Karadžić“ u Boru\nBOR – Najstarija obrazovna ustanova u Boru, Osnovna škola „Vuk Karadžić“, obeležava veliki jubilej – 80 godina postojanja i uspešnog rada.\n„Sa 22 odeljenja u matičnoj školi i izdvojenim odeljenjem u Slatini, 3 odeljenja za obrazovanje odraslih i grupom za pripremni predškolski program, produženim boravkom i mnoštvom sportskih, naučnih i umetničkih sekcija, naša škola može da se pohvali odličnom organizacijom i stručnim kadrom. Imamo odličnu saradnju sa ostalim školama u gradu, ali i van naše opštine, kao i sa Opštinom Bor, a ovom prilikom se zahvaljujem Lokalnoj samoupravi koja nam uvek izlazi u susret i pomaže kada je to potrebno„, kaže Ivana Pajkić direktor Osnovne škole “ Vuk Karadžić“ u Boru. Kontinuirana edukacija nastavnog kadra, obnavljanje i osavremenjavanje nastavnih sredstava, doprinose stalnom napretku učenika koji osim dobrog uspeha u školi, postižu i zapažene rezultate na takmičenjima. Škola se između dva praznika može pohvaliti i investicijama, kako u matičnoj školi u Boru, tako i u izdvojenom odejenju u Slatini.\n„Između dva praznika, u matičnoj školi je renoviran krov,zamenjena stolarija u izdvojenom odeljenju u Slatini, kabinet informatike opreljen je sa novih 12 računara a u toku je uređenje ograde sportskog terena. Planiramo renoviranje fasade koje će početi kada zvanično budu odobrena sredstva za sanaciju fasade škole kao zaštićenog spomenika kulture, a kako bi se taj proces ubrzao pomažu nam članovi Opštinskog veća Opštine Bor, pa se nadamo da će već na proleće početi i ovi radovi„, dodala je Ivana Pajkić direktor Osnovne škole „Vuk Karadžić“ u Boru.\nBogat program obeležavanja Dana škole čine dečija predstava „Đačko doba Branislava Nušića“, promocija časopisa „Vuk“, kviz znanja o Vuku Karadžiću i brojne sportske aktivnosti koje su realizovane u prethodnih nedelju dana.\nTags: 80 godina rada, dan skole, osnovna skola, Predstava, proslava, veliki jubilej, vuk karadzic\nPrevious „Igre bez granica“ u OŠ „Branko Radičević“\nNext Novi Zakon o dualnom obrazovanju\n12 sati ago Goran Gramic


Deset hiljada Nišlija okupilo se na gradskom trgu\nDoček Nove "Pod taj jelek"\nNi niska temperatura od -15 nije sprečila Nišlije da se vesele\nNIŠ - Ni petnaest stepeni ispod nule nije omelo više od deset hiljada Nišlija da se okupe na centralnom gradskom trgu i dočekaju Srpsku novu godinu. Štimung su priredili grupa "Galija" i akteri filma "Zona Zamfirova". Zadovoljno trljaju ruke i prodavci iz okolnih dragstora i uličnih trafika jer je prodaja žestokih pića za "dogrevanje" išla odlično.\nNovu godinu, već dobro oraspoloženi "Galijom", Nišlije su dočekale uz pesmu "Pod taj jelek ja da zimujem...". Glumica Katarina Radivojević (Zona) nije krila oduševljenje atmosferom na trgu, a pridružile su joj se i ostale kolege, pesmom ili rečima, pre svih Vojin Ćetković (Mane). Priređen je i veličanstven vatromet, a okupljenima su sve najbolje u novoj godini poželeli i gradonačelnik Goran Ćirić i predsednik gradske vlade Aleksandar Krstić. Za zagrevanje su dalje, do pred zoru, bili zaduženi trubački orkestar Srđana Azirovića iz Surdulice i Biljana Krstić sa grupom "Bistrik".\nNišku "ludu noć" direktno je prenosio Treći kanal RTS i programi nekoliko niških TV stanica. Uporedo, u restoranu "Kvins" tekla je promocija "muškog" i "ženskog" CD-a sa muzikom iz filma "Zona", a u Skupštini grada priređena je i revija modela inspirisanih "Zonom". Grad je pomogao feštu sa 1,4 miliona dinara, a organizatori, Niški kulturni centar (NKC) i koproducent "Zone" niška "Drim kompani", priredili su sugrađanima noć za pamćenje.\nSkraćena pauza u Fabrici duvana u Nišu\nNačelnica Nišavskog okruga kritikovala komunalce\nKadrovske promene u Domu "Duško Radović"\nTržišna inspekcija u kontroli


Festival naukes - Moja Srbija\n15 новембра, 2018 Ostavite komentar\nZemlja budućnosti spremna da ugosti naučnike iz celog sveta! Od robota koji primaju restoranske porudžbine preko vode koja gori, pa do recikliranih sprava za vežbanje, Festival nauke će ove jeseni od 29. novembra do 2. decembra na Beogradskom sajmu pored brojnih naučnika i institucija iz Srbije, okupiti i naučne timove iz sedam drugih zemalja. Svi oni će uz interaktivne šou […]\nProdaja ulaznica za 12. Festival nauke Ulaznice za 12. Festival nauke, koji se održava od 29. novembra do 02. decembra (10-19h) na Beogradskom sajmu, po ceni od 500 dinara, mogu se kupiti na Eventim prodajnim mestima u celoj Srbiji, a tokom trajanja manifestacije, pored pomenutih prodajnih mesta, moći će da se kupe i na samoj lokaciji – Beogradskom sajmu. Festivalska […]\n12. FESTIVAL NAUKE – DOBRODOŠLI U ZEMLJU BUDUĆNOSTI Dvanaesti po redu Festival nauke dočekaće od 29. novembra do 2. decembra na Beogradskom sajmu posetioce iz celog regiona, vodeći ih uz niz postavki, eksperimenata, šou programa i radionica na putovanje kroz jedinstvenu Zemlju budućnosti! Generalni sponzor Festivala nauke šestu godinu zaredom je NIS, kompanija koja se svakodnevno u svim segmentima poslovanja […]\n13 децембра, 2017 Ostavite komentar\nFestival nauke – Jedan na jedan sa celim svetom Od 14. do 17. decembra na Beogradskom sajmu raste ceo svet naučnih izazova koji će jedan na jedan provesti sve zaljubljenike u nauku kroz najuzbudljivije naučne priče današnjice – veoma izvesne i nikad bliže budućnosti. Tokom četiri dana trajanja festivala, u četiri hale Beogradskog sajma na festivalu će biti prikazane 53 […]\nNajveći naučni festival u regionu ove godine na 6000 kvadrata Ovogodišnje izdanje najvećeg naučnog festivala u regionu, Festivala nauke, prirediće od 14. do 17. decembra na Beogradskom sajmu najbolju naučnu zabavu za sve uzraste. Jedanaesti put zaredom Festival nauke zagolicaće maštu i provesti kroz svet nauke desetine hiljada posetilaca željnih naučne zabave i novih naučnih saznanja. Pod sloganom „Jedan na […]


kkadmin 30 januara, 2021\nPioniri Radničkog (igrači do 15 godina) poraženi su danas u Kovinu od vršnjaka iz Tamiša 90:70 u 7. kolu Regionalne lige – Grupa A.\nIzuzev kratkog perioda u prvoj četvrtine pančevački sastav sve vreme susreta bio je u vođstvu, koje je krajem prve četvrtine postalo dvocifreno, a po isteku desetog minuta iznosilo je dvanaest poena (32:20).\nPoslednju priliku za priključak i spuštanje prednosti u domen jednocifrenih brojeva crno-beli su imali pri rezultatu 64:52 za Tamiš (25. minut), ali su promašili u dva navrata šuteve van linije 6.75 m. Serijom od 11:2 do kraja treće četvrtine gosti su napravili, ispostavilo se, odlučujući iskorak ka trećoj pobedi u sezoni (iz isto toliko susreta).\nRadnički ima pobedu manje, ali je odigrao i dve utakmice više od današnjeg protivnika.\nMatić sa 25 poena bio je najefikasniji u našem timu. Glavonić je ubacio 16 (10 u prvoj četvrtini), Rnić 12, Papić 8 (sve u poslednjoj, tokom koje je jedino ulazio na parket), Divac 4 Hablik 2, Jadzić 2 i Filipović 1.\nRadnički u sledećem kolu gostuje u Vršcu In Monteu kojeg je savladao 64:46 na startu prvenstva.


Jovanović: Stvarni cilj Blinkenovog pisma Kurtiju jeste da se vlast u Prištini disciplinuje - Kosovo Online\n14. Januar 2022. • 19:12\nIzvor: Kosovo Onlajn/Sputnjik\n„Postavlja se pitanje šta je stvarni cilj ove poruke. A stvarni cilj je da se vlast u Prištini disciplinuje i da se natera da nastavi dijalog ali sa punom odgovornošću i koopretivnošću. Međutim, pod tim misle da bi dijalog sa Beogradom mogao da ide korak ili dva, tri dalje, ali u pravcu koji je u interesu i Amerike, i Prištine, a to je puna normalizacija odnosa odnosno, priznavanje Kosova od strane Beograda,“ objašnjava Jovanović.\nZa to je, međutim, kako kaže, potrebno vreme i Amerika je toga svesna, a vakuum koji se stvorio u pregovorima zaslugom Prištine preti da ugrozi taj njihov zajednički finalni cilj.\n„Jer ako se ovako nastavi rastao bi utisak o nesposobnosti i Evropske unije, ali i Amerike da bilo šta politički reše na šta su se obavezale prenošenjem dijaloga iz UN na EU. Tako je izjava Blinkena, kao i izjava Žozefa Borelja, visokog predstavnika EU, i portparola EU Petra Stana koji Prištinu pozivaju da nastavi dijalog i prestane sa stavljanjem prepreka, pa i da osnuje ZSO kao obavezu koju je preuzela - doduše ne kažu u kom roku – ne samo slična po tonalitetu nego i po cilju. Jer i Vašington i Brisel su na istom putu. U tom smislu su im i poruke polovične,“ obrazlaže Jovanović.\nJovanović precizira da je taj isti cilj SAD, EU i Kurtija da Srbija prizna nezavisnost Kosova.\n„U tom smislu se povećavaju i ponude iz EU Srbiji u pogledu njenog daljeg kretanja ka članstvu. Klaster koji je otvoren i najave podrške i pomoći Srbiji idu sve u tom pravcu,“ smatra on.\nNa pitanje zašto Amerike nije direktna kad je u pitanju Kosovo koje očigledno usporava pre svega Ameriku da reši ovo pitanje, Jovanović kaže sledeće:\n„Albanski lobi u Americi je veoma jak u Kongresu i uopšte u američkom političkom društvu i zato sadašnja američka vlast, mora da pazi da taj lobi ne izazove. Zato se biraju reči kada se obraćaju Prištini.“\nS druge strane, napominje Jovanović, Kurti koji je čovek Nemačke smatra da mu je podrška Nemačke dovoljna i zato se i ponaša pomalo nonšalantno prema porukama iz Vašingtona.\n„I Nemačka ima interes da zadrži moć po ovom pitanju, iako i ona želi isti kraj kao i Amerike jer drugačije ne može da bude s obzirom da je Kosovo njihovo čedo. Ali se „rvu“ oko toga ko će imati više uticaja na njega“, zaključuje Jovanović.\nEntoni Blinken Aljbin Kurti Kosovo Amerika dijalog Vladislav Jovanović


Leskovačka sprža - brend - NOVA NAŠA REČ\nJuli 22, 2018 Nova Naša Reč Leskovac 0\n”Leskovačka sprža” je, rešenjem, koje je Zavod za intelektualnu svojinu izdao 6. Juna, sertifikovana kao proizvod sa zaštićenim geografskim poreklom i sada i zvanično postaje treći brend Leskovca, posle roštilja i ajvara, rekao je za Novu Našu reč direktor Regionalne\nprivredne komore Leskovac (RPKL)Goran Jović. Regionalna privredna komora ima nameru da ovaj specijalitet zaštiti i kod Svetske organizacije u Ženevi, dodao je on.\nGrad Leskovac obezbedio je 400.000 dinara, koliko je bilo neophodno da bi se ušlo u postupak sertifikacije, a ova složena procedura poverena je Regionalnoj privrednoj komori Leskovac. Stručni tim, koju su činili Koordinator za poljoprivredu Vladimir Bojović, profesor doktor Miodrag Lazić i doktor Snežana Ilić Stanković, u rekordom roku je izradio Elaborat za zaštitu imena porekla ”Leskovačka sprža”, pripremio neophodnu dokumentaciju i analize.\nKroz aktivnu marketinšku kampanju, registracijom Udruženja ”Domaća sprža”, stalnim edukacijama, stručnim skupovima i sastancima sa proizvodjačima, rešenjem Zavoda za intelektualnu svojinu, 6. juna, okončana je sertifikacija ovog prepoznatljivog specijaliteta.\nGeografska oznaka upisana je u Registar pod brojem 77.\nRegionalna privredna komora ima u planu i da podnese zahtev za međunarodno registrovanje oznake geografskog porekla imena porekla kod Svetske organizacije za intelektualnu svojinu sa sedištem u Ženevi.


Bronza za Leskovčanku Tanju Antić - JuGmedia\nOvog vikenda 6. i 7. februara održano je Prvenstvo Srbije u dvorani za seniore i seniorke u atletici, na kojem je Tanja Antić članica Atletskog kluba “Dubočica” iz Leskovca osvojila je bronzanu medalju na 3000 metara takmičarskog hodanja.\nTo je inače prvo takmičenje Antić Tanje u seniorskoj kategoriji, iako godištem pripada juniorskoj kategoriji.\n“Tanja nastavlja sa osvajanjem medalja na zvanična atletska takmičenja u organizaciji Srpskog atletskog saveza”, dodaju iz ovog kluba.\nNagrada Nišville jazz festival za životno delo Jovi Radovanoviću i “Sedmorici mladih”\nPožar u blizini benzinske pumpe, dim pokrio deo Leskovca\nDeponija otpada iza benzinske pumpe Knez Petrol, na izlazu iz Leskovca prema Bojniku, gorela je skoro sat vremena, a dim koji se sa neprijatnim mirisima…\n08.02.2021. u 20:31\nTanja je jedno divno dete koje treba pomoći jer se u njoj krije veliki talenat. Sada je opština na potezu da joj pomogne i da krene van granica Srbije, čime bi Leskovčani bili ponosni. Želim joj veliki uspeh i sreću u životu.


Da li su Madriđani „bacili“ 60 miliona evra zbog Srbina? - Sputnjik Srbija\n08:58 09.03.2021 Preuzmite kraći link\nJović je u Realu proveo godinu i po dana, tokom kojih nije ostavio nikakav značajniji utisak, pa se već posle samo šest meseci govorilo o njegovom odlasku.\nTrener Zinedin Zidan je neprestano govorio o tome kako na Jovića računaju u vidu zaloga za budućnost, ali je na kraju došlo do privremenog rastanka.\nSrpski golgeter se u januaru 2021. vratio u Ajntraht Frankfurt, klub iz kojeg je za 60 miliona dolara došao u Madrid, u vidu polusezonske pozajmice.\nBivši as Crvene zvezde sa Realom ima ugovor na još nekoliko godina, ali mu budućnost visi u vazduhu, pa je veoma moguće da ogromna investicija „kraljevskog kluba“ bude potpuno neisplativa.\n„Razmišljaću o tome kada se sezona završi. Trenutno razmišljam samo o Ajntrahtu i radim na tome da odigram što bolje u utakmicama koje slede“, rekao je Jović za „Bild“.\nIako bi Madriđani prodajom Jovića vratili određeni deo novca u klupsku kasu, to bi verovatno bilo dovoljno samo da se pokrije plata koju je Srbin primio tokom boravka u glavnom gradu Španije, pošto je po dolasku potpisao petogodišnji ugovor za koji se veruje da mu donosi oko 10 miliona evra godišnje.\n„Sve je moguće jer nikada ne znate šta može da se desi u profesionalnom fudbalu“.\nLuka veruje da je povratak u Ajntraht bio prava odluka za njega, ali ističe da mu je najbitnije da tim bude uspešan.\nPosle dobrog starta sa tri gola na prve tri utakmice, nažalost nije uspeo da održi formu i u poslednjih šest mečeva nije učestvovao ni u jednoj gol-akciji.\nNe samo to, već ni u jednom meču nije odigrao punih 90 minuta.\n„Nisam igrao puno u poslednje dve godine, tako da prvo moram da dođem do maksimalne fizičke spreme. Uvek maksimalno treniram i radim na svom trenutnom maksimumu. Istina je da još nisam na nivou na koji sam navikao i da ne mogu da odigram svih 90 minuta, ali to pokušavam da promenim“.\nIako Jović ne trese mreže protivnika, od njegovog dolaska Ajntraht igra mnogo bolje, pa se trenutno nalazi na četvrtom mestu Bundeslige.\n„Svakim danom sam sve bolje i mislim da mogu da pronađem svoje mesto u ovom timu. Do kraja sezone je ostalo još mnogo mečeva i imam zbog čega da budem zadovoljan“, dodao je dvadesettrogodišnjak iz Bijeljine.\nDa li ste pogledali epizodu „Miljanovog kornera“ u kojoj je bio Boško Đurovski, nekadašnji fudbaler i trener Crvene zvezde?\n► Kostić u sjajnoj formi, „novi Žigić“ trese mreže, a Jović ne zna za gol 40 dana /video/\nBundesliga, Ajntraht Frankfurt, Real Madrid, Luka Jović


Stopa nezaposlenosti na nivou pre pandemije - Istinomer\nPočetna Izjave Ekonomija\n“Mi imamo stopu nezaposlenosti sada, u ovom trenutku, na nivou one pre pandemije, dakle na nivou 2019. godine. Dakle, izbegli smo te katastrofalne scenarije koje ste imali priliku da vidite u drugim mnogo razvijenijim zemljama.”\nNajavljujući početak isplate drugog dela jednokratne pomoći od 30 evra, ministar finansija Siniša Mali poručio je na RTS-u da je država kroz novčanu pomoć, čji je cilj ublažavanje posledica pandemije, “pokazala da je ozbiljna, da smo stabilni, da smo jaki, da imamo novca”.\nZahvaljujući upravo pomoći države, kod nas se, rekao je Mali, nije dogodilo ono što se kao posledica pandemije dogodilo u mnogo razvijenijim zemljama, a to su zatvorene fabrike i “milioni ljudi” koji su ostali bez posla.\n“Mi imamo stopu nezaposlenosti sada, u ovom trenutku, na nivou one pre pandemije, dakle na nivou 2019. godine. Dakle, izbegli smo te katastrofalne scenarije koje ste imali priliku da vidite u drugim mnogo razvijenijim zemljama”, rekao je Mali.\nO zatvorenim fabrikama i radnicima koji su u vreme pandemije ostali bez posla, Istonomer je već pisao kada je izjavu Siniše Malog da nije bilo otpuštanja u doba krize ocenio kao neistinu.\nSada ćemo se pozabaviti njegovom tvrdnjom da je trenutna stopa nezaposlenosti na nivou one pre pandemije. Ako se pogleda zvanična statistika i uporede podaci od ove i pretprošle godine, sve što je rekao ministar finansija stoji – uz jedno “ali”.\nNaime, Anketa o radnoj snazi za drugi kvartal 2021. Republičkog zavoda za statistiku (RZS) pokazuje da je u periodu od aprila do juna bilo zaposleno 2,8 miliona ljudi, а nezaposleno 352.000, odnosno da je stopa zaposlenosti bila 48,3 odsto, a stopa nezaposlenosti 11,1 odsto.\nPošto se od početka ove godine Anketa o radnoj snazi sprovodi po novoj metodologiji, Republički zavod za statistiku objavio je grafikon sa uporednim, revidiranim podacima o stopama zaposlenosti/nezaposlenosti populacije uzrasta 15 i više godina za period od 2016. do 2021. godine.\nIz grafikona vidimo da je stopa nezaposlenosti u drugom kvartalu ove godine ista kao što je bila pre pandemije, jer je i u drugom kvartalu 2019. godine iznosila 11,1 odsto, dok je u drugom kvartalu 2020. godine, dakle u vremе krize, stopa nezaposlenosti bila bila 7,9 odsto. Istovremeno, stopa zaposlenosti beleži rast, jer je u drugom kvartalu 2019. bila 47,2 odsto, u istom periodu 2020. godine 46,3 odsto, dok u drugom kvartalu ove godine iznosi 48,3 odsto.\nDakle, sudeći po javno dostupnim podacima trenutna stopa nezaposlenosti jeste na nivou od pre pandemije, ali je problem što se podaci prikazuju selektivno, upozorava Sarita Bradaš, istraživačica Fondacije Centar za demokratiju.\n“Ako ćemo da poredimo sa pretkriznom 2019. godinom, onda prikažite kompletne revidirane podatke za 2019. Osim stope zaposlenosti i nezaposlenosti mi ne vidimo stopu neaktivnosti, ne vidimo koliko se smanjio broj stanovnika, odnosno koliko je rastu stope zaposlenosti doprinelo smanjenje broja stanovnika. Gospodo, objavite podatke da ih analiziramo, pa onda možemo da kažemo – da, vi ste u pravu, nama je bolje nego što nam je bilo 2019.godine”, kaže Bradaš za Istinomer.\nPo njenim rečima, oporavlja se neformalna zaposlenost, a tu spadaju svi oni koji nemaju ugovor o radu, oni koji nemaju registrovano poljoprivredno gazdinstvo ili registrovanu radnju kada je reč o samozaposlenima, kao i pomažući članovi domaćinstva.\n“Neformalno zaposleni su u drugom kvartalu prošle godine, kada je bilo uvedeno vanredno stanje i zabrana kretanja, bili onemogućeni da rade. I to je razlog da je došlo do najvećeg pada zaposlenosti upravo kod onih koji imaju taj status, jer nakon što su ukinute mere ljudi su se vraćali neformalnom sektoru, tamo gde ima posla”, kaže Bradaš.\nMiljana Miletić 31. 1. 2020.\nPored neformalno zaposlenih, u vreme pandemije bez posla su ostajali i oni koji su radili na privremeno-povremenim poslovima, kao i oni koji su bili zaposleni na određeno vreme. U prilog tome Bradaš navodi podatke Eurostata, prema kojima je u drugom kvartalu 2019. bilo 476.000 privremeno zaposlenih (onih koji imaju ugovore na određeno i koji imaju ugovore o privremenim i povremenim poslovima), u 2020. godini 413.000, a u drugom kvartalu ove godine 477.000 privremeno zaposlenih.\n“Znači, ono što je bilo najviše pogođeno pandemijom i jeste u najranjivijoj poziciji na tržištu rada, to se oporavlja.”\nBradaš dodaje da podaci Eurostata govore i da u drugom kvartalu 2021. ima 116.000 manje stanovnika radnog uzrasta u odnosu na drugi kvartal 2019, što samo po sebi utiče na rast stope zaposlenosti.\nKada sumiramo sve navedeno, ministar finansija jeste u pravu kada kaže da je trenutna stopa nezaposlenosti na nivou od pre pandemije, jer podaci Republičkog zavoda za statistiku pokazuju da je stopa nezaposlenosti u drugom kvartalu ove godine ista kao što je bila u drugom kvartalu 2019. i iznosi 11,1 odsto. Problem je, međutim, što usled promene metodologije za anketu o radnoj snazi nemamo kompletne revidirane podatke za 2019. godinu, već raspolažemo samo revidiranim podacima o stopama zaposlenosti i nezaposlenosti. Budući da ovakvo selektivno prikazivanje podataka nije dovoljno za precizniju analizu i zaključke, Siniša Mali za izjavu koju ocenjujemo dobija ocenu “zloupotreba činjenica”.\nSiniša Mali Republički zavod za statistiku zaposlenost nezaposlenost stopa nezaposlenosti pandemija


OMLADINSKI DIJALOG ZA BUDUĆNOST\n''DEMOKRATIJA NEMA NACIONALNIH GRANICA''\nBH Demo Liga - 29.10.2019.\nU okviru zajedničkog regionalnog programa Dijalog za budućnost, UNDP BiH je organizovao omladinske dijaloge u Sarajevu, Mostaru i Tuzli a ovog četvrtka na red dolazi i Banjaluka. Govoriće se o prioritetima mladih u domenu unapređenja društvene kohezije i dijaloga, omladinskog aktivizma, izgradnje povjerenja, te rodne ravnopravnosti i razumijevanja Agende održivog razvoja 2030.\nCentar za promociju civilnog društva 31. oktobra organizuje Omladinski dijalog u Banjaluci. Govoriće se o prioritetima mladih, kako pokrenuti kampanju finansiranja a namijenjen je mladim ljudima između 15 i 29 godina, objašnjava nam Amira Vejzagić Ramhorst, koordinatorica za BiH zajedničkog regionalnog programa UN-a “Dijalog za budućnost”:\n“Veoma smo zadovoljni iskazanim interesom jer se preko 50 mladih prijavilo za učešće u četvrtom u nizu omladinskih dijaloga koji se organizuju u okviru zajedničkog regionalnog programa UN-a “Dijalog za budućnost”. Cilj programa “Dijalog za budućnost” je unapređenje dijaloga i društvene kohezije u i između BiH, Crne Gore i Srbije. ”\nDijalog za budućnost provode UNDP, UNICEF i UNESCO a do sada su aktivnosti održane u Sarajevu, Mostaru i Tuzli.\n“Do sada je preko 130 mladih iz 35 lokalnih zajednica i Brčko distrikta učestvovalo u omladinskim dijalozima održanim u Sarajevu, Mostaru i Tuzli. Ovo je još jedan od načina da se mladima širom države pruži prilika da budu aktivno uključeni u razvoj svojih zajednica i cijelog društva.”\nOmladinski dijalog je jedinstven prostor koji mladima daje priliku da jasnije definišu prioritete, odaberu one koji su zajednički mladima regije i zajedno sa donosiocima odluka rade na rješenjima.


Dvodnevni sajam „Pčelice“ - Ozonpress :: internet portal\nTag: Pčelica, sajam\nIzdavačka kuća „Pčelica“ iz Čačka, po drugi put organizovala je dvodnevni Prolećni sajam knjiga za sugrađane na Gradskom trgu.\nKao i prošle godine, svi posetioci će u vremenu od 8:00 do 20:00 sati imati mogućnost da kupe Pčeličina izdanja uz popuste i do 70 odsto.\nPomoćnik direktora „Pčelice“ Ivana Subotić, izjavila je agenciji MNA da je u ponudi više od 400 naslova, među kojima su brojni noviteti.\n„Nedavno su iz štampe izašla dva nova romana, u pitanju su ‘Zedsi’ i ‘Na putu srebra’, tu je i redizajnirano izdanje edicije ‘Bebin dodir’, psihološki priručnici koji su izuzetno traženi, kao i četiri nova naslova iz edicije ‘Naklon ženama’. Izašla je i nova enciklopedija ‘Nepogode’ iz edicije ‘Čudesna platena‘“, naglasila je Subotić.\nPrema njenim rečima, kupce najviše privlače popusti.\n„Pčelica ima svoju ustaljenu čitalačku publiku, Čačani su davikli da smo mi dečiji izdavač tako da je štand uvek posećen. Nama je najdraže kada su tu naši najmlađi sugrađani koji ponovo dožu da trače neku Pčeličinu knjigu, tako da smo zadovoljni“, istakla je ona.\nSubotić kaže da je cilj da se knjige približe publici od najranijeg uzrasta.\nDanas i sutra od 17:00 do 19:00 sati biće održane dve radionice. Na jednoj će biti crtani Pčeličini junaci po licu, a na drugoj će biti organizovana školica crtanja.


Vučelić poslao ozbiljnu ponudu na "Marakanu" - Sportske.net\nVučelić poslao ozbiljnu ponudu na "Marakanu"\nPredsednik fudbalskog kluba Partizan Milorad Vučelić odlučio je da javno uputi "večitom" rivalu dva predloga koji bi mogli da dovedu do smirivanja situacije u domaćem fudbalu.\nJoš jedan velikan sprema milione za Boaćija!Terzić najavio kvartet pojačanja, poznata dva imena!Portugalska ekskluziva - Partizan hoće Nigerijca!''Grof'' izazvao reakciju iz PartizanaZašto Vujadin Savić obožava da ide na gostovanja Partizanu?\nSvedoci smo da se posle svakog prvenstvenog kola diže prašina oko onoga što se dešavalo na utakmicama beogradskih "večitih", a poslednja dva puta Zvezda je bila ta koja se oglašavala saopštenjima zbog mečeva u Čačku i Šapcu.\nTim povodom se javnosti obratio i predsednik FK Partizan Milorad Vučelić koji je u izjavi za "Sportski žurnal" najvećem rivalu poslao ponudu koja bi mogla da dovede do smirivanja strasti.\nReč je o dva predloga koja je Vučelić izneo zbog konstantnog nezadovoljstva koje "večiti" rival iskazuje kada su odluke arbitara u pitanju i to one na utakmicama Partizana.\n"Prvo: neka Crvena zvezda delegira sudije i za naše i za njihove mečeve! Slažete li se da je krajnje uvredljivo da se svi optužuju? Ako arbitri imaju samopoštovanja trebalo bi da reaguju, ali pošto oni ćute...", kazao je Vučelić.\nDrugi predlog vezan je za delegiranje arbitara koji će suditi na "večitom" derbiju.\n"Nema baš smisla da budemo toliko široke ruke i dozvolimo komšijama da delegiraju sudije i za večiti derbi. Otud, predlažemo strance!", dodao je Vučelić.\nPrvi čovek crno-belih govorio je još i o stavu Partizana po pitanju angažovanja stranih sudija na "večitim" derbijima, ali i o tome šta je zapravo cilj Zvezdinih saopštenja.


RTS :: Obradović poziva na "blokadu" izbora u četiri opštine\nPolitika Obradović poziva na "blokadu" izbora u četiri opštine\nčetvrtak, 13. feb 2020, 16:12 -> 17:49\nPredsednik Pokreta Dveri Boško Obradović pozvao je danas predsednike opština u kojima vlast drži opozicija – Milana Stamatovića (Čajetina), Nebojšu Zelenovića (Šabac), Sašu Paunovića (Paraćin) i predsednika Starog grada Marka Bastaća da ne "predaju svoje gradove bez borbe" i da tako nateraju vlast da izbore odloži.\nBoško Obradović objašnjava da četiri opštine ne treba da izađu na izbore, već da se solidarišu sa svim drugim građanima Srbije, a kao način da se natera vlast da se izbori odlože vidi u blokadi izbora u tim gradovima.\nObradović tako poziva Zelenovića, Paunovića i Bastaća da "svoje opštine" proglase "slobodnim" i da poruče vlasti da se u njima neće održati lokalni izbori dok ne budu "organizovani pošteni i slobodni izbori u čitavoj Srbiji".\n"To znači, mi ne predajemo gradove bez borbe, neka dođu da nas hapse, neka nas smenjuju, uvode privremene uprave, neka pokušaju bilo šta, ali ne mogu uhapsiti četiri grada i opštine i sve zaposlene u njima, odbornike, članove veća i članove stranaka iz opozicije i sve nas koji ćemo doći da ih branimo", poručio je Obradović novinarima danas u skupštini.\nLider Dveri smatra da bi na taj način došlo do odlaganja izbora koji bi trebalo da budu održani 26. aprila.\nOcenjuje da u ovom trenutku ne treba da postoje bilo kakve podele ili pukotine, jer je jedino rešenje da se, kako kaže, delegitimiše vlast tako što se neće učetsvovati u "lažnom procesu".\nTakva strategija bi, smatra Obradović, bila šah-mat za Srpsku naprednu stranku.


RTCG - Radio Televizija Crne Gore - Nacionalni javni servis :: Društvo :: Otkazani letovi za Italiju, Sloveniju, Francusku, Španiju\nAERODROMI CG 14. 03. 2020. 11:25 >> 11:30 0\nAerodromi Crne Gore obavijestili su građane da će određeni letovi ka sedam evropskih zemalja biti otkazani u martu zbog sprečavanja širenja korona virusa, kao i iz komercijalnih razloga pojedinih avio kompanija uslijed nastalih okolnosti. Odgađanjem letova i poštovanjem preporuka smanjićemo potencijalnu opasnost na minimum, kazao je izvršni direktor Danilo Orlandić.\n“Shodno navedenom, a poštujući zakone, procedure i poslovnu politiku, Aerodromi Crne Gore su obavijestili avio kompanije koje su saobraćale ka crnogorskim vazdušnim lukama o Naredbi Ministarstva zdravlja. Mjera je proslijeđena avio kompanijama Montenegro Airlines, Air Serbia, Lot Polish Airlines, Raynair, Turkish Airlines, Wizz Air i Austrian Airlines”, saopštio je Orlandić.\nSa Aerodroma Tivat biće otkazani letovi 20. marta iz Barija odnosno za Bari, kompanije Montenegro airlines (MA), kao i 27. marta 2020. godine.\n“ Takođe, istog datuma, dakle 27. marta otkazuje se let MA na relaciji Napoli – Tivat – Napoli”, navodi se u saopštenju\nTakođe, juče je donešena zabrana slijetanja i polijetanja avio kompanije “Freebird Airlines” koja nije redovni avio prevpznik, na aerodromima Podgorica i Tivat, do 19. marta 2020.\n“Kada su u pitanju linije vezane za Podgoricu, suspenduju se letovi aviokompanije Turkish airlines sa Istanbulom, 22. marta i 25. marta. Otkazani su letovi “Ryanair-a” iz/za Bolonje/u, kao i linija sa Barselonom”, saopštio je Orlandić.\nU periodu od 15. do 25. marta otkazani su letovi kompanije “Wizz air” Milano – Podgorica - Milano.\n“Nacionalni avioprevoznik “Montenegro airlines” neće letjeti za Beč od danas do 28. marta. Ova kompanija otkazala je sve letove za Cirih, Pariz i Frankfurt do 1. aprila. Sa Ljubljanom MA neće saobraćati 16., 17., i 24. marta, a otkazane su konekcije i sa Barijem i Rimom, 22. 03. odnosno 27. marta”, navodi se u saopštenju.\n“Molimo građane da, uslijed vrlo promjenljivih okolnosti, prate stanje letova na sajtovima avio - kompanija sa kojima lete, odnosno kod kojih su kupili karte. Molimo takođe da putnici provjeravaju i ovdje navedene letove, kako uslijed eventualnih izmjena ne bi trpjeli štetu”, kazao je izvršni direktor Aerodroma Crne Gore.\nOsim konstantne komunikacije sa aviokompanijama sa kojima se usaglašavaju koji letovi moraju biti otkazani, na crnogorskim aerodromima se sprovodi posebna provjera putnika i pojačana kontrola u zavisnosti od destinacije sa koje putnik dolazi.\n“Tako je juče dvoje crnogorskih državljana koji su sletjeli iz Beča, stavljeno pod pojačan sanitarni nadzor na Aerodromu Podgorica, zbog sumnjivih simptoma. Nakon izvršenih kontrola od strane epidemiologa, sanitarnih inepektora i negativnih testova na Korona virus, putnici su pušteni kući”, navodi se u saopštenju.\nPodsjećamo da je Ministarstvo zdravlja Crne Gore, radi sprječavanja unošenja zarazne bolesti u Crnu Goru i prenošenja na druge zemlje, privremeno zabranilo putovanja iz naše države u najpogođenije zemlje u kojima vlada epidemija Korona virusa: Italiju, Španiju, Južnu Koreju, Iran, Kinu i pokrajinu Hubei. Prema jučerašnjoj Naredbi, iz naše zemlje su zabranjena putovanja i u Japan, Francusku, Njemačku, Švajcarsku, Dansku i Austriju. Putnici/povratnici u međunarodnom saobraćaju iz ovih zemalja biće stavljeni pod pojačan sanitarni nadzor.\nJoš jednom je apelovao na putnike da poštuju preporuke nadležnih institucija o prevenciji zaraze korona virusom I zamolio da se blagovremeno informišu o letovima na sajtovima avio prevoznika.\n“Vjerujemo da ćemo odgovornim ponašanjem i solidarnošću potencijalnu opasnost svesti na minimum, shvatajući da je naše zdravlje najveća vrijednost koju imamo”, zaključio je Orlandić.


Sudski tumač za bugarski jezik || Agencija za prevođenje Global TH\nZa dobar prevod potreban je iskusan sudski tumač za bugarski jezik!\nPismenog prevoda sa i bez overe sudskog tumača za bugarski jezik:\nNa prevod možete dostaviti bilo koji dokument, odnosno dokumentaciju koju treba da overi sudski tumač za bugarski jezik. Pismene prevode sa overom radimo u oba smera:\nsa srpskog na bugarski jezik,\nsa bugarskog na srpski jezik,\nsa stranog jezika na bugarski jezik.\nUsmenog prevoda na bugarski jezik, kao i sa bugarskog jezika na srpski jezik:\n– sudski tumač za bugarski jezik može prisustvovati bilo kom događaju za koji se zahteva njegovo prisustvo (overa dokumenata u kancelariji javnog beležnika, zakazivanje/zaključivanje braka sa stranim državljaninom);\nsve vrste usmenog prevođenja na bugarski jezik.\nDobru saradnju smo s vremenom ostvarili isključivo sa profesionalnim sudskim tumačima za bugarski jezik, profesionalnim prevodiocima za bugarski jezik koji su svoje znanje stekli iskustvom i učenjem kroz rad, odnosno u praksi. Stoga nam na prevod možete poveriti bilo koju dokumentaciju. Uspešno poslujemo više od pet godina i oduvek je naš prioritet bio isključivo zadovoljan klijent.\n• Kvalifikovani i iskusni prevodioci za bugarski jezik, lektori i sudski tumači za bugarski jezik\n– diplomirani filolozi za bugarski jezik sa iskustvom u prevođenju najmanje 5 godina;\n– izvorni govornici bugarskog jezika sa iskustvom u prevođenju najmanje 5 godina.\n• Usluge sudskih prevodilaca za bugarski jezik koji su ovlašćeni od strane Ministarstva pravde Republike Srbije.\nNa prevod nam možete poslati bilo koji dokument koji treba da prevede i overi ovlašćeni sudski tumač za bugarski jezik\nNa prevod primamo sve vrste dokumenata koje treba da prevede i overi ovlašćeni sudski tumač za bugarski jezik, dokumenta koja su izdata od strane državnih ili privatnih institucija u zemlji i inostranstvu, overena dokumenta kod javnog beležnika u Srbiji ili inostranstvu, lična dokumenta, kao i sve vrste obrazovnih, medicinskih i pravnih dokumenata:\nPotreban mi je prevod koji treba da overi sudski tumač za bugarski jezik – šta sve moram da znam\nDa bi se dokumentacija uspešno i profesionalno prevela, potrebno je pre svega dobro poznavati terminologiju oblasti prevođenja, i na srpskom i na bugarskom jeziku. Profesionalan sudski tumač koji pored pečata i rešenja ima i znanje i dugogodišnje iskustvo bez većih poteškoća prevešće i najzahtevniju dokumentaciju.\nEvo jednog prostog primera kako biste razumeli šta znači profesionalan prevod – ono što se kod nas zove uverenje može biti potvrda na bugarskom jeziku, pa ćete možda samo zbog ove banalne razlike biti odbijeni jer niste predali dokument koji se od vas zahtevao. Razlike i odstupanja od bukvalnog prevoda stručnih termina na strani jezik mnogo su veća, naravno, od ovog jednostavnog primera.\nSvaki overeni prevod od strane sudskog tumača za bugarski jezik predstavlja zvaničan dokument i zato mora da bude preveden u skladu sa terminologijom zemlje u kojoj će biti upotrebljen.\nOvlašćeni sudski tumač za bugarski jezik je imenovan od Ministarstva RS i mora da ima rešenje o imenovanju za sudskog tumača za bugarski jezik!\nDa bi prevod sa overom bio prihvaćen, dokument mora da prevede ovlašćeni sudski tumač za bugarski jezik. Ovlašćeni sudski tumač je isključivo sudski prevodilac koji je ovlašćen od strane Ministarstva pravde Republike Srbije za prevod stranih dokumenata na srpski jezik i prevod dokumenata sa srpskog jezika na bugarski jezik. Za obavljanje svog posla sudski tumač za bugarski jezik dobio je rešenje o imenovanju i pečat kojim može zvanično da overava prevode. Ovlašćeni sudski tumač za bugarski jezik će broj svog rešenja o imenovanju navesti u svojoj klauzuli na kraju prevoda. Takođe, za potrebe usmenog prevođenja pri overi kod javnog beležnika sudski tumač mora da dostavi rešenje o imenovanju za sudskog tumača za bugarski jezik.\nObavezni elementi prevoda koje je overio sudski tumač za bugarski jezik\nSvaki overeni prevod, koji je pripremio sudski tumač za bugarski jezik, mora da sadrži određene obavezne elemente, bez obzira na vrstu dokumentacije, kao npr.:\nklauzulu sudskog tumača za bugarski jezik,\nbroj rešenja o imenovanju koji je sudski tumač za bugarski jezik dobio od Ministarstva,\npečat sudskog tumača za bugarski jezik.\nKopiju dokumenta ili potpisa na izjavi, punomoćju ili nekom drugom privatnom dokumentu overavate kod javnog beležnika pa tek onda donosite na prevod, ako vam je potreban prevod sa overom sudskog tumača za bugarski jezik.\nUsmeni prevodi – izlazak na teren sudskog tumača za bugarski jezik\nSudski tumač za bugarski jezik najčešće je potreban prilikom:\nSudski tumač za bugarski jezik je u oba ova slučaja u obavezi da ponese svoje rešenje o imenovanju, ličnu kartu i svoj pečat, po potrebi, i da stranom državljaninu, naravno, uspešno rastumači dokument koji potpisuje, odnosno dokument koji se overava, a u slučaju sklapanja braka da uspešno prevede govor matičara.\n– Za zakazivanje termina venčanja kod matičara strana dokumenta moraju biti prevedena od strane ovlašćenog sudskog tumača za BUGARSKI (izvod, uverenje o slobodnom statusu i sl.).\n– Za određenu vrstu isprava, javnik beležnik pored sudskog tumača za BUGARSKI može zahtevati i prisustvo dva svedoka koja znaju BUGARSKI jezik. Takođe, ne zaboravite da svi akteri, odnosno ugovorne strane, treba da ponesu sa sobom identifikacioni dokument.\nDa biste za svoj događaj na vreme obezbedili sudskog tumača za bugarski jezik, potrebno je da nam najkasnije tri dana pre datuma događaja najavite svoj događaj telefonom, imejlom ili putem naše kontakt forme za usmene prevode na linku u nastavku POŠALJI UPIT >>.\nDa li je sudski tumač za bugarski jezik isto što i sudski prevodilac za bugarski jezik?\nSudski prevodilac za bugarski jezik je zapravo sudski tumač za bugarski jezik. Odlukom Ministarstva pravde stari naziv za sudske tumače je promenjen i sada glasi: „sudski prevodilac“.\nKoliko košta prevod sa overom sudskog tumača za bugarski jezik\nOpšta cena prevoda sa srpskog na bugarski jezik i obrnuto je 1300,00 RSD po prevodilačkoj stranici.\nKako dostaviti na prevod dokumentaciju koju treba da overi ovlašćeni sudski tumač za bugarski jezik?\nDokument koji treba da prevede i overi sudski tumač za bugarski jezik možete dostaviti elektronskim putem ili doneti lično na prevođenje, u našu kancelariju. Ako dokument šaljete mejlom, neophodno je da svi podaci budu čitki, odnosno jasno vidljivi.


PREDSTAVNIČKI DOM PARLAMENTA FEDERACIJE BIH: Usvojen Zakon o pravima demobiliziranih boraca i pravima njihovih porodica\nPoslanici Predstavničkog doma Parlamenta Federacije BiH na vanrednoj sjednici u Sarajevu usvojili su Zakon o pravima demobiliziranih boraca i pravima njihovih porodica sa uloženim amandmanima.\nPoslanici su prihvatili sve ključne zahtjeve boračke populacije, a tu su isplata boračkog dodatka, objava registra boraca, te reguliranje finansiranja boračkih udruženja.\nSvi zahtjevi, osim ukidanja finansiranja boračkih udruženja su prihvaćeni, te slijedi daljnja procedura i upućivanje Zakona u Dom naroda.\nUoči glasanja poslanicima su se obratili članovi delegacije demobiliziranih boraca Hamza Krkalić i Drago Grbavac koji su upozorili poslanike na urgentnost sistemskog rješavanja statusa te populacije.\nObraćajući se poslanicima iskazali su neslaganje s ponuđenim zakonskim prijedlogom (Zakona o pravima demobilisanih branitelja i članova njihovih porodica), insistirajući na usvajanju amandmana u svhu poboljšanja teksta razmatranog zakona.\nPoručili su da vremena više nema, te izrazili sumnju u iskrene namjere parlamentaraca, uputivši kritike na odnos predstavnika vlasti spram njihovih legitimnih zahtjeva.\nČlanovi delegacije demobiliziranih boraca upozorili su da dolazi vrijeme godišnjih odmora, te da je strpljenje učesnika protesta pri kraju, pozivajući parlamentarce da pomenuta pitanja riješe bez odgađanja.\nFederalna vlada je Prijedlog zakona o pravima demobilisanih boraca uputila po hitnom postupku u parlamentarnu proceduru.\nBukvarević je obrazložio da je zakonom, između ostalog, propisan i mjesečni novčani dodatak demobiliziranim borcima koji nemaju primanja.\nTo pravo, prema Bukvarevićevom obrazloženju, imat će demobilizirani borac stariji od 65 godina koji, zajedno s bračnim partnerom, nema sredstava za izdržavanje, potom borci stariji od 60 godina koji su bili u oružanim snagama najmanje godinu dana, a u evidenciji nezaposlenih su takođe najmanje godinu, te ni oni, zajedno s bračnim partnerom, nemaju primanja.\nŽena borac ima pravo na ovaj dodatak ako je starija od 50 godina i ako je u oružanim snagama bila najmanje godinu dana, koliko i u evidenciji nezaposlenih, te s bračnim partnerom nema sredstava za izdržavanje.\nBukvarević je objasnio da pravo na dodatak imaju i demobilizirani borci stariji od 57 godina koji su tri godine bili u borbi, minimalno godinu na birou, a takođe nemaju sredstava za izdržavanje s bračnim partnerom.\nFederalna vlada, kao predlagač, ranije je saopćila da branitelji i članovi njihovih porodica mogu ostvariti i pravo na zdravstvenu zaštitu, liječenje u inozemstvu, banjsko i klimatsko liječenje, kao i jednokratnu novčanu pomoć za liječenje.\nZakon podrazumijeva i pomoć u slučaju smrti, prijevremeno povoljnije penzionisanje, duži godišnji odmor po osnovu učešća u oružanim snagama, zatim stambeno zbrinjavanje, subvencije u plaćanju naknade za pogodnost, naknada za dodijeljeno gradsko građevinsko zemljište i za uređenje građevinskog zemljišta.\nPredloženi zakon najavljuje i pomoć povratnicima, odnosno besplatni priključak na infrastrukturne mreže (voda, električna energija, gas), kao i prednost bivših boraca pri smještaju u penzionerske domove i gerontološke centre, osiguranje povoljnijih uvjeta školovanja i pravo na izdavanje identifikacijske kartice demobiliziranog branitelja.\nIZVOR: Vebsajt BHRT, 10.07.2018.


Grdžaljiu: Građani Kosova bez podrške nadležnih za prevazilaženje loše ekonomske situacije - Kosovo Online\nGrdžaljiu: Građani Kosova bez podrške nadležnih za prevazilaženje loše ekonomske situacije\n3. Maj 2021. • 12:21\nBivši predsednik Privredne komore Kosova Safet Grdžaljiu ocenio je da je povećanje cena osnovnih proizvoda u poslednja tri meseca rezultat pandemije koronavirusa, što će, prema njegovim rečima još više pogoditi, ioanko loše imovinsko stanje građana Kosova, piše Ekonomija onlajn.\n"U ekonomskom smislu, zaista jeste reč o krizi koja je pogodila ceo svet i to se naravno odražava i na Kosovu. Posebno su ugroženi građani i domaćinstva, koji nemaju direktnu podršku nadležnih za prevazilaženje teške ekonomske situacije", rekao je Grdžaljiu.\nKako je dodao, građani su veoma frustrirani promenom cena prehrambenih proizvoda, jer ono što bi mogli da kupe za 100 evra, sada ne mogu da kupe ni za 130 evra.\n"Istina je da će se Kosovo posle pandemije koronavirusa suočiti i sa socijalnom i ekonomskom pandemijom, i nadležni prosto koraju da pronađu mehanizme za zaustavljane porasta inflacijeU svoj fokus Vlada Kosova treba da stavi socijalnu politiku, a ne političku agendu. Izgleda da trenutni ima malo izgleda da će ekonomski i socijalni apekst biti prioritet trenutne vlasti", napomenuo je Grdžaljiu.\nPenzioner Hajdin Zekiri požalio se zbog povećanja cena osnovnih namirnica.\n"Šta čovek može da uradi sa penzijom? Uskoro nećemo moći ni hleb da kupimo. Sitiacija je veoma teška, posla nema, penzije su male. A, oni iz vlasti rade šta hoće i ništa nas ne pitaju", bio je iskren Zekiri.\nSafet Grdžaljiu ekonomija građani Ekonomski rast\nEkonomisti: Kurtijeva vlada nema plan za oporavak privrede\nPredsednik Privredne komore Kosova Berat Rukići zatražio je od vlade na čelu sa Aljbinom Kurtijem da u okviru pregleda budžeta za ovu godinu izradi i program ekonomskog oporavka koji je primenljiv za podršku preduzećima i radnicima, prenosi Reporteri.


SAVA - Gumar\nInformacije o gumama\nSava – pneumatici evropskog kvaliteta\nSava je jedan od najvećih i najuspešnijih proizvođača pneumatika u Srednjoj Evropi, sa širokim asortimanom pneumatika za putničke automobile, SUV vozila, lake kamione i kamione. Začeti u maloj Sloveniji, koreni kompanije Sava proširili su se na čitavu Evropu, pa i dalje.\nza 4x4 vozila\nSava – podržana Goodyear tehnologijom\nPneumatike Sava proizvodi visokoobučeno i iskusno osoblje, koristeći najmoderniju proizvodnu opremu. Pre isporuke u druge delove Evrope, svi pneumatici marke Sava podležu detaljnoj kontroli kvaliteta u slovenačkom proizvodnom pogonu. Možete biti sigurni da je svaki kupljeni pneumatik Sava usklađen sa strogim standardima kvaliteta, što nam omogućava da vam za sve svoje pneumatike s puno poverenja pružimo garanciju kvaliteta kompanije Sava.\nCopyright 2017 Gumar Web design by Predrag


Info dan u okviru javnog poziva za dodjelu bespovratnih sredstava\nRazvojni program Ujedinjenih nacija u Bosni i Hercegovini (UNDP BiH), uz finansijsku podršku Agencije Sjedinjenih Američkih Država za međunarodni razvoj (USAID BiH) i Agencije za razvojnu saradnju Republike Italije (AICS) implementira projekat Via Dinarica. Poziv za podnošenje prijava za dodjelu bespovratnih sredstava je jedna od aktivnosti u okviru druge faze projekta Via Dinarica, a otvoren je do četvrtka, 20. februara 2020. godine do 16 sati.\nKako je bilo i najavljeno u narednom periodu planirano je organizovanje info sesija tokom kojih će se prezentirati svi aspekti javnog poziva te pojasniti uslovi i kriteriji. Pored ovoga, tokom sesija potencijalni podnosioci prijava će imati priliku postavljati pitanja o javnom pozivu.\nInfo sesija za Općinu Centar je planirana za ponedjeljak, 10. februar 2020. godine u 11 sati u prostorijama poslovne zgrade „Networks“ u Ulici Skenderpašina 1.


Farma pruža usluge i poljoprivredne veštine osobama sa invaliditetom - Kengur\nAustralijaVictoriaZanimljivostiŽivot u Australiji\nFarma pruža usluge i poljoprivredne veštine osobama sa invaliditetom\nObezbedjivanje programa koji angažuju osobe sa invaliditetom je veoma veliki izazov, jedna od farmi u zapadnoj Viktoriji uspešno kombinuje proizvodnju jaja sa terapijama koje su potrebne osobama za posebnim potrebama.\nBenetok farma je izgradjena tako da ljudi koji žive sa invaliditetom mogu u potpunosti učestvovati u proizvodnji raznih proizvoda i u uzgajanju pilića. Tu je uključena i briga za male piliće, sakupljanje jaja u prostorima koji su pozicionirani tako da budu u visi osoba u invalidskim kolicima.\nJedan od menadžera ove farme izjavio je da je program omogućo učesnicima da izadju napolje i da rade sa životinjama.\n„Naši posetiocu su veoma srećni i uzbudjeni kada izadju napolje i krenu da sakupljaju jaja životinja. Oni jednostavno uživaju u svim aktivnostima vezanim za piliće.“\nFarma ima više od 400 kokošaka koje daju više od 250 jaja dnevno.\n„Planiramo da uzgajamo cveće i razne useve, kao što su pasulj, boraniju i dinje. A sve to zbog zahteva posetilaca koji diktiraju rad na farmi.“\nOva farma daje mogućnost ljudima sa invaliditetom odredjeno znanje i iskustvo koje nisu mogli da steknu.\nOsobe sa invaliditetom sakupljaju jaja, udaraju pečate, čiste jaja i rade administrativni deo poslova. Čak imaju i električni automobil koji im služi da uče vožnju koje im itekako pomaže u terapijama.\nTeme: AustralijaFarmaOsobe sa invaliditetom


„Novogodišnja simfonija igrača” za bolje sutra Romana Šarenca -\n„Novogodišnja simfonija igrača” za bolje sutra Romana Šarenca\n19.12.2019. Redakcija Društvo Ostavi komentar\nU aleksinačkom Domu kulture 26. decembra održaće se humanitarni koncert „Novogodišnja simfonija igračaka” posvećen malenom Romanu Šarencu iz Aleksinca, koji je usled teškog porođaja pretrpeo oštećenja mozga. Novac je potreban da bi se ovom mališanu omogućili potrebni tretmani i terapije, a potom i normalan život.\nU programu za Romana Šarenca učestvovaće orkestar i hor Fakulteta umetnosti u Nišu, dirigenti Milena Injac i Ivana Mirović, dečji i omladinski hor Centra za kulturu i umetnost u Aleksincu sa dirigentima Marijom Petrović i Miljom Milovanović, kao i glumci Toma Bibić i Dejan Gocić.\nKoncert će se održati u velikoj sali Doma kulture u Aleksincu, a zakazan je za 18 časova.\n̶ Dobro došli na ovaj posebni muzički događaj humanitarnog karaktera. Kutije za pomoć malom Romanu biće postavljene na ulazu u salu. Veliki broj studenata Fakulteta umetnosti koji se prijavljuju za učestvovanje kao i interesovanje za koncert, pokazuje da nam ljudskost niko ne može oduzeti, ni pokvariti! – poručuje direktorka Centra za kulturu i umetnost Aleksinac Maja Radoman Cvetićanin.\nRoman je rođen 2016. godine, a u toku teškog porođaja koji je završen forcepsom dugo je bio bez kiseonika. Stručnjaci su se narednih pet meseci borili za njegov život.\n̶ Usled hipoksije i oštećenja mozga, Roman nema akt sisanja i gutanja, već mu u petom mesecu života postavljaju PEG – sondu preko koje se hrani, nakon čega ga puštaju kući i od tog trenutka kreće borba roditelja za njegov život –navodi se na Romanovoj stranici na sajtu fondacije „Budi human”.\nRoman svakodnevno vežba, ali zbog rizika od infekcije ne može da bude smešten u banju ili institut. Kako se navodi na sajtu Fondacije, njemu tek sleduju tretmani gutanja, žvakanja i hranjenja, za šta je porodici potrebna finansijska pomoć. Zahvaljujući dosadašnjim terapijama ovaj mali heroj je motorički i psihički napredovao, ume da se okrene na stomak i leđa, a zavoleo je i da sedi – uz potporu.\nRomanu se može pomoći i slanjem SMS poruke sa sadržajem 485 na broj 3030 ili uplatom na žiro račun:\nPrevious Post:Odluka o podeli dečjih auto-sedišta\nNext Post:Aleksinčanke treće


Tači: Ako ne bude postignut sporazum, Kosovo i Srbija će biti gubitnici\nPredsednik Kosova Hašim Tači (Hashim Thaqi) izjavio je u sredu 7. juna da je realno moguće da se na sastanku predstavnika Kosova i Srbije 27. juna u Vašingtonu postigne sporazum o normalizaciji odnosa između Kosova i Srbije, prenosi agencija Beta.\n"Dakle, ako 27. juna ne bude postignut sporazum, Kosovo i Srbija će biti gubitnici. Ako se postigne dogovor, obe strane će pobediti i na taj način steći evroatlantske vrednosti, a naravno, posvećenost Sjedinjenih Američkih Država pokazuje se u odlučnosti da se postigne dogovor između neprijateljskih zemalja i naroda sada i više od jednog veka. Ja verujem da to sada mogu učiniti samo Sjedinjene Države, rukovodstvo predsednika Trampa i posvećenost koju ambasador Grenel pokazuje", kazao je Tači u intervju za program na albanskom Glasa Amerike.\n"Očekujem da će imati dobitak u ekonomskom polju, u polju unutrašnje konsolidacije, dobrosusedskih odnosa u regionu, otvaranja perspektive što je moguće bliže NATO-u i istovremeno perspektive za članstvo u Ujedinjenim Nacijama", kazao je Tači.\nTači: Sastanak u Beloj kući istorijski trenutak. Vučić: Trebaju nam i Nemačka i Amerika\nTači: Nema više vremena za merenje pulsa\nOn je naveo da treba shvatiti da ceo ovaj proces nije stvar odluke, već obaveze koja se mora ostvariti u narednim nedeljama i mesecima.\n"Nema potrebe za brigom, ali pozivam sve da ne stvaraju paniku, konfuziju i ne predstavljaju lažne vesti".\n"Juče sam se sastao sa gospodinom Lajčakom, važno je da Evropska unija stoji, da bude jedinstvena u odnosu na Kosovo i Zapadni Balkan. Ali ono što želim istovremeno da naglasim je da mislim da će se dva procesa međusobno nadopunjavati, ali Sjedinjene Države su jedan korak ispred, jasnije su, tačnije, brže, preciznije i odlučnije u nastojanju da postignu ovaj sporazum", kazao je on.


Tesla, pepeo - Saša Ilić - Peščanik\nMeđutim, ekshumacijama i ponovnim sahranama nikada kraja. Sada je na redu pepeo Nikole Tesle koji se čuva u njegovom Muzeju u Beogradu. Inicijativu za njegovo sahranjivanje po “zakonima božjim” pokrenula je pre šest godina grupa vladika, da bi je krajem prošlog decembra obnovilo Društvo “Sveti Sava” sa predlogom da se urna sa Teslinim pepelom sahrani ispred Hrama Svetog Save na Vračaru. Zaista, magnetna indukcija nacionalizma na ovom brižljivo uređivanom beogradskom platou neprestano raste. S jedne strane pokazuje krizu svetosti, a s druge višak problema s prošlošću. Nastojeći decenijama da reše ovu komplikovanu jednačinu, SPC i SANU istrajavaju na svojoj platformi za identitarne politike koje najveću snagu crpe upravo iz podzemnog nacionalnog kapitala. Na njihovu sreću, srpska politička elita, demokratska ili radikalsko-naprednjačka, uvek je otvorena za ovaj vid populizma koji ima nesagledive posledice.


Nacionalna služba za zapošljavanje - Projekti - Uspešno završena 2015. i planovi za ovu godinu \nUspešno završena 2015. i planovi za ovu godinu\nEU projekat “Pomoć teže zapošljivim gupama” koji je počeo u aprilu 2014, implementira se uz ekspertsku podršku još jednog projekta koji finansira Evropska unija – “Tehnička pomoć za upravljanje direktnom grantom u oblasti politike zapošljavanja”.\nOba projekta uspešno su završila 2015. godinu i većinu planiranih aktivnosti su sprovela na vreme. Projekti su zajedno radili na nekoliko ključnih aktivnosti koje će biti nastavljene i u 2016. u cilju jačanja kapaciteta Nacionalne službe za zapošljavanje za sprovođenje sličnih projekata u budućnosti i promociju aktivnih mera politike zapošljavanja za teže zapošljive grupe.\nS obzirom na to da je iz EU fondova za projekat “Pomoć teže zapošljivim grupama” izdvojeno 6,5 miliona evra i još 3,6 miliona iz budžeta Srbije dodeljeno NSZ za isti projekat, u prethodnoj godini pokrenute su aktivnosti koje treba da pomognu nezaposlenima da što bolje, lakše i brže dođu do radnog mesta.\nStremeći ka tom cilju, NSZ je u decembru organizovala svečano potpisivanje sporazuma sa 85 lokalnih samouprava o otvaranju novih klubova za traženje posla, centara za informisanje i profesionalno savetovanje i samouslužnih radnih stanica u mestima širom Srbije. Ovaj događaj, kojem su prisustvovali zvaničnici Ministarstva za rad, zapošljavanje, boračka i socijalna pitanja i Delegacije Evropske unije, bio je prilika da se oba projekta, i kroz medije, predstave široj javnosti i skrenu pažnju na postavljene ciljeve.\nBudući da će nove jedinice za pružanje podrške nezaposlenima biti otvorene u prostorijama lokalnih samouprava i u okviru filijala NSZ, u okviru projekta su opredeljena sredstva za tu namenu i raspisan je tender za nabavku opreme. Pomoć u sprovođenju tenderske procedure prema pravilima propisanim za EU projekte, zaposlenima u NSZ pružili su stručnjaci projekta tehničke pomoći. Osim za nabavku opreme, raspisan je i javni poziv za sprovođenje programa pripravnika, u okviru koga bi 450 nezaposlenih iz ruralnih oblasti trebalo da dobije priliku za pripravnički staž kod poslodavaca iz ruralnih područja. U proteklom periodu, uz pomoć projekta tehničke pomoći raspisani su i tenderi za sprovođenje obuka u skladu sa potrebama tržišta rada, nabavku vozila za mobilne timove u okviru aktivnosti karavana za zapošljavanje, usluge revizije i nabavku promotivnog materijala.\nUspešna saradnja koja je kroz navedene aktivnosti ostvarena između stručnjaka Nacionalne službe i projekta tehničke pomoći prikazana je i kroz izradu predloga još jednog projekta kojim će biti aplicirano za sredstva iz fondova Evropske unije. Od juna do novembra prošle godine projekat tehničke pomoći izvršio je procenu kapaciteta NSZ za upravljanje i implementaciju EU projekata i razradio tri alternativna modela za upravljenje projektima u budućnosti. Da bi se zaposleni u Nacionalnoj službi potpuno osposobili za samostalno upravljanje projektima u cilju jačanja njihovih kapaciteta, eksperti projekta tehničke pomoći održali su 9 obuka za zaposlene. Sa tom praksom biće nastavljeno i u ovoj godini.\nAmbiciozni planovi i visoko postavljeni ciljevi za ovu godinu podrazumevaju nastavak aktivnosti u okviru projekta “Pomoć teže zapošljivim grupama”, što pre svega znači sprovođenje planiranih mera za smanjenje nezaposlenosti – početak rada novih jedinica za pomoć nezaposlenima u traženju posla, početak realizacije programa pripravnika, održavanje prvog ciklusa obuka prema potrebama tržišta rada, i uvođenje jedne nove mere, karavana za zapošljavanje.\nIstovremeno, projekat tehničke pomoći nastaviće da pruža podršku zaposlenima u Nacionalnoj službi u upravljanju, monitoringu i evaluaciji projekta. Stručnjaci projekta tehničke pomoći, svojim znanjem i veštinama, pomoći će unapređenje kapaciteta Ministarstva za rad, zapošljavanje, boračka i socijalna pitanja, koje je deo operativne strukture za sprovođenje aktivnosti na projektima finansiranim iz EU fondova.\nKroz projekat će biti pružena podrška i kreatorima razvoja aktivne politike zapošljavanja na lokalnom nivou, sa posebnim osvrtom na teže zapošljive grupe stanovništva.


Zašto je sada idealno vreme za letovanje na Jadranu? - Smedia\nTemperature Jadranskog mora su natprosečne za ovo doba godine, objavio je meteo servis "Severe Weather Europe", što je posledica natprosečno toplih dana tokom aprila i maja, pa se sada ponegde može izmeriti temperatura mora i do 26. stepeni Celzijusa.\nTe vrednosti su, kako se navodi, oko tri stepena više od uobičajene temperature mora početkom juna.\nPrema podacima Zavoda za Hidrometeorologiju Crne Gore juče je u Baru temperatura mora iznosila 26 stepeni, u Ulcinju je izmereno 25, Petrovcu, Herceg Novom i Budvi 24.\n"Severe Weather Europe" dodaje da je topli Jadran obično "veliki rezervoar visokih temperatura kondenzacije za obalna područja", posebno u severnom delu italijanskih ravnica. Ističu da to u pravim uslovima može dovesti do jakih oluja jer visoke temperature kondenzacije daju više energije za oluje.


Selaković: Neistinite ocene o položaju Hrvata u Srbiji\nIzvor: Radio Televizija Vojvodine, 29.Apr.2021, 21:01\nSrbija je dosledno opredeljena za unapređenje odnosa sa Hrvatskom, te zato i ovom prilikom naglašavamo važnost da se položaj srpske zajednice u Hrvatskoj i hrvatske zajednice u Srbiji ne prikazuju u iskrivljenoj vizuri i na neistinit način, već da zajednički rad na tom pitanju baziramo na realnim osnovama, izjavio je večeras šef srpske diplomatije Nikola Selaković.\n''Naša država je, u duhu dobrosusedskih odnosa, blagonaklono reagovala na želju ministra inostranih poslova >> Pročitaj celu vest na sajtu Radio Televizija Vojvodine << Hrvatske Gordana Grlića Radmana da se u Subotici sastane sa predstavnicima hrvatske nacionalne manjine, budući da je položaj nacionalnih manjina lakmus papir naših bilateralnih odnosa, i na unapređenju tog položaja se mora dosledno raditi, jer to je naša zajednička civilizacijska obaveza'', poručio je Selaković.\nKako je saopšteno iz Ministarstva spoljnih poslova, Selaković je dodao da će se, ''ukoliko je šef hrvatske diplomatije, kada je izjavio da status hrvatske manjine u Srbiji nije ni približan statusu srpske manjine u Hrvatskoj, hteo da kaže da je položaj Srba u Hrvatskoj mnogo gori nego položaj Hrvata u Srbiji, potpuno složiti sa hrvatskim kolegom''.\n''Naime, srpskom narodu u Hrvatskoj dve i po decenije od završetka rata nisu u praksi dostupna prava koja su mu garantovana i Erdutskim sporazumom i zakonima Republike Hrvatske. Odnos većinskog naroda prema Srbima u Hrvatskoj je i dalje predominantno negativan, zbog čega Srbi i dalje bivaju marginalizovani, diskriminisani i često stigmatizovani i tretirani kao građani drugog reda'', istakao je srpski ministar.\nOn je podsetio na činjenicu da u delovima Hrvatske postoji agresivan otpor upotrebi srpskog jezika i pisma, kao i da je pravo na negovanje srpskog nacionalnog i kulturnog identiteta u mnogim oblastima gde Srbi žive zabranjena tema.\n''Odnos prema ćirilici, srpskom jeziku, kulturi i tradiciji i dalje je u delovima Hrvatske najblaže rečeno diskriminatorski, i nema nagoveštaja da se iskreno i dosledno radi na stvaranju društvene klime u kojoj bi Srbi mogli da se osećaju kao ravnopravni građani'', dodao je Selaković.\nSa druge strane, spisak stvari koje je Srbija uradila kako bi se Hrvati u Srbiji osećali kao kod svoje kuće, jer oni ovde, kako je naglasio, i jesu kod svoje kuće, jeste poduži, ''i ne može se poništiti paušalnim i stereotipnim ocenama koje upućuju oni čija je želja da hrvatskom narodu u Srbiji ne bude dobro, kako bi ta tema mogla da se zloupotrebljava u dnevnopolitičke svrhe u Hrvatskoj''.\n''Prava Hrvata su, kao i prava drugih nacionalnih manjina u Srbiji, u skladu sa najnaprednijim evropskim tradicijama i praksom, i Srbija je, čak, spremna da u duhu prijateljstva i poverenja dodatno unapređuje položaj hrvatske manjine, ne zato što to od nas neko traži, već zato što je to ispravno'', poručio je Selaković.\nŠef srpske diplomatije je još naveo da će predstavnici vlasti Hrvatske imati u vlastima Srbije i u budućnosti partnera u naporima da se odnosi dve države i naroda unaprede na najviši nivo, ali sa druge strane, kako je dodao, Srbija mora dobiti jasnu potvrdu iskrene želje njenih partnera da zaista idu tim putem, ''jer sve češće stižu sasvim suprotni signali''.\nMinistar spoljnih poslova Hrvatske Gordan Grlić Radman je, pored ostalog, na svečanosti povodom postavljanja kamena temeljca za Hrvatsku kuću u Subotici u sredu rekao da bi hrvatska manjina u Srbiji trebalo da ima garantovanu zastupljenost u pokrajinskim i republičkim institucijama kao što je to slučaj sa Srbima u Hrvatskoj.\nSelaković o izjavi hrvatskog ministra: Položaje zajednica ne treba prikazivati neistinito\nIzvor: Radio 021, 29.Apr.2021\nMinistar spoljnih poslova Srbije Nikola Selaković danas je, komentarišući izjavu šefa hrvatske diplomatije Gordana Grlića Radmana, rekao da je važno da se položaj srpske zajednice u Hrvatskoj i hrvatske zajednice u Srbiji ne prikazuju u iskrivljenoj vizuri i na neistinit način...Selaković je...\n02:15: Uživo: Srbija povela u setovima\n29.Apr.2021: Radio Televizija Vojvodine


Blizzard priprema novu Diablo 4 najavu tokom predstojećeg BlizzCona - PLAY!\nZbog pandemije korona virusa, ove godine smo ostali uskraćeni za BlizzCon 2020. Blizzard je rešio da je bolje ne održati događaj kako bi se očuvala bezbednost fanova i organizatora.\nU zamenu za ovaj događaj, osmišljen je BlizzConline, digitalni događaj koji će se održati 19. i 20. februara, i na kojem ćemo čuti brojne nove najave za projekte koji su već u izradi, a možda i neke nove.\nKompanija je nedavno nagovestila fanovima da će dugo očekivani četvrti deo u Diablo franšizi biti prisutan na BlizzConu. “Tizer” dolazi u najnovijoj objavi vezanoj za samu igru, gde je Blizzard otkrio da će novi detalji za Diablo 4 stići tokom BlizzConline, i najverovatnije ćemo saznati detalje o novoj klasi karaktera.\nU samoj objavi na sajtu se govori o umećima, stablu veština, vrsti oružja, kvalitetu predmeta i drugim sličnim aspektima.\nNovi trejler za Diablo 4 nismo videli od prošle godine, tako da se nadamo da će Blizzard više prikazati u februaru, kao i da ćemo čuti nešto novo o Overwatch 2.\nRelated Items:Blizzard, BlizzCon, BlizzConline, diablo, Diablo 4, tease


Wizz Air ukida let do Ajndhovena - Dijaspora na vezi - Dijaspora na vezi\nDijaspora na vezi > Srbija > Wizz Air ukida let do Ajndhovena\nMađarski niskotarifni avio-prevoznik Wizz Air odlučio je da obustavi dalje letove između Niša i Ajndhovena od naredne letnje sezone, iako su karte za ovaj period ranije pustili u prodaju. Linija se ukida 21.marta 2018. godine kako bi se optimizovale sve postojeće linije u Srbiji. Iz ove avio-kompanije saopštavaju da će dane koje su planirali za let do Ajndhovena iskoristiti da pojačaju druge destinacije na kojima je veća potražnja iz Niša ili za Niš.\n„U avio-saobraćaju je uobičajena praksa da se broj letova menja u skladu sa sezonama i sa rezultatima rada određene linije. Wizz Air redovno prati rezultate rada svojih linija kako bi održao najniže moguće cene na svojim najpopularnijim rutama. Kako uvek istražujemo nove mogućnosti kojima bismo najbolje odgovorili na zahteve naših putnika, ovaj dodatni kapacitet biće dodeljen našim drugim linijama sa većom tražnjom“, prenosi portal Fly from Niš.\nPutnici koji su već kupili kartu imaju na raspolaganju alternativne letove ili potpuni povraćaj novca. Povraćaj mogu iskoristi i tako da umesto celog novčanog iznosa dobiju kredit za kupovinu aviokarata za letove Wizz Air-a u vrednosti od 120% od originalnog iznosa.\nTagovi : aerodrom Konstantin Veliki,letovi,Wizz Air


Ukupno će se finansirati 87 organizacija i saveza, jedan više nego prošle godine, a ponovo se finansiraju plivački savez, sportski ribolovci i mačevalački savez. U odnosu na prošlu godinu ne finansiraju se pejntbol i biatlon savez. U rezervi je 143,147 miliona dinara.\nZa organizaciju međunarodnih takmičenja od interesa za Srbiju izdvojiće se 90 miliona dinara. Najviše će dobiti kajakaški savez, 17,5 miliona za organizaciju Svetskog kupa i Evropskog prvenstva (juniori i seniori do 23 godine), rvački savez dobiće 14,5 miliona dinara za Evropsko seniorsko prvenstvo i "Gedžin memorijal", kao i i veslački savez 10 miliona za organizaciju Svetskog kupa.


Štampanje na obe strane lista papira (obostrano) - Publisher\nŠtampanje na obe strane lista papira (obostrano)\nNekoliko tipova publikacija koje kreirate u programu Publisher – uključujući brošure, razglednice i biltene – predstavljaju dvostrane publikacije. Kada budete spremni da napravite ove tipove publikacija, morate da odštampate tekst i slike na obe strane papira.\nSaznajte više o tome kako funkcioniše dvostrano štampanje\nPre nego što odštampate dvostranu publikaciju, biće vam korisno da znate kako se ove publikacije podešavaju u programu Publisher. Na primer, razglednica ima prednju stranu na koju ide većina informacija, a pozadina je za poštansku adresu primaoca i pošiljaoca.\nIako su ovo dve strane istog odštampanog lista, Publisher ih prikazuje kao dve zasebne stranice. Ako vaš štampač podržava dvostrano štampanje, i ako odaberete opciju dvostranog štampanja prilikom štampanja, glavna poruka će biti odštampana na jednoj strani lista, a adrese će biti odštampane na drugoj strani.\nSaznajte da li vaš štampač podržava obostrano štampanje\nMožete da saznate da li vaš štampač podržava obostrano štampanje ako pogledate informacije koje se dobijaju uz štampač ili ako pogledate svojstva štampača.\nDa biste videli svojstva za štampač:\nSa liste Štampač izaberite štampač koji želite da koristite, zatim kliknite na Svojstva štampača.\nAko vidite opcije za „dvostrano štampanje“, „Štampanje na obe strane“ ili nešto slično, vaš štampač podržava dvostrano štampanje.\nŠtampanje publikacije na štampaču koji podržava dvostrano štampanje\nDa biste odštampali obe strane na listu papira, uradite sledeće:\nSa liste Štampač izaberite štampač koji želite da koristite.\nU okviru Postavke odaberite Štampaj na obe strane – okreni listove po dužoj ivici ili Štampaj na obe strane – okreni listove po dužoj ivici.\nŠtampanje publikacije na štampaču koji ne podržava dvostrano štampanje\nMnogi štampači podržavaju dvostrano štampanje, ali opcija dvostranog štampanja nije dostupna na isti način. Za neke stone štampače, izbor dvostranog štampanja podrazumeva da štampač štampa sve kopije prve strane stranice, zatim pauzira i pita da okrenete listove koje je odštampao i da ih vratite u štampač. Zatim štampa sve kopije druge strane.\nDa biste ručno odštampali obe strane na listu papira, uradite sledeće:\nIzaberite stavke Datoteka>Štampanje.\nOdštampajte prvu stranicu tako što ćete u polju Stranica otkucati broj 1 i kliknuti na dugme Odštampaj.\nKada se odštampa prva strana, okrenite list, a zatim ga ponovo stavite u štampač i odštampajte drugu stranu tako što ćete u polje stranica otkucati broj 2.\nNapomena: Ako vaš štampač ne podržava dvostrano štampanje i ako koristite objedinjavanje pošte da biste objedinili adresu ili druge informacije u publikaciji, morate da kreirate dve zasebne Publisher datoteke, po jednu za svaku stranu publikacije, pre nego što je odštampate.\nU dijalogu Štampanje, na listi Ime štampača izaberite štampač koji želite da koristite.\nIzaberite karticu Detalji štampača.\nProverite da li je stavka Dvostrano štampanje: Da navedena u okviru Funkcije. Ako vidite opciju Dvostrano štampanje: Da, štampač podržava dvostrano štampanje.\nIzaberite karticu Postavke publikacije i papira.\nU okviru Opcije dvostranog štampanja kliknite na strelicu, a zatim izaberite željenu opciju.\nOdaberite opciju dvostranog štampanja koju želite.\nOdštampajte svaku stranicu zasebno, a zatim kopirajte stranice na kopiru koji podržava dvostrano kopiranje.\nPrikažite stranu publikacije koju želite prvo da odštampate. U dijalogu Štampanje, u okviru Opseg stranice izaberite stavku Trenutna stranica. Kada se odštampa prva strana, okrenite list, a zatim ga ponovo stavite u štampač i odštampajte drugu stranu.\nKoristite čarobnjak za podešavanje dvostranog štampanja da biste podesili dvostrano štampanje.\nKorišćenje čarobnjaka za podešavanje dvostranog štampanja\nČarobnjak za podešavanje dvostranog štampanja je čarobnjak od šest koraka koji vam pomaže da ispravno štampate dvostrane publikacije. Koraci obuhvataju prepoznavanje kako štampač prihvata papir i pokretanje testa da biste se uverili da se publikacija štampa na način koji ste očekivali. Pošto pokrenete čarobnjak, on će automatski koristiti postavke štampača za sve zadatke dvostranog (dupleks) štampanja.\nNapomena: Morate pokrenuti čarobnjak za svaki novi štampač koji instalirate pre štampanja dvostrane publikacije.\nU meniju Datoteka izaberite stavku Odštampaj. Uverite se da ste izabrali štampač koji želite da podesite.\nU dijalogu Štampanje izaberite karticu Detalji štampača, a zatim izaberite stavku Napredno podešavanje štampača.\nU dijalogu Napredno podešavanje štampača izaberite karticu Čarobnjak za podešavanje štampača, a zatim izaberite stavku Čarobnjak za podešavanje dvostranog štampanja.\nUverite se da prvi korak navodi štampač koji želite da podesite, a zatim kliknite na dugme Dalje. Ukoliko to nije slučaj, vratite se na 1. korak i izaberite odgovarajući štampač.\nČarobnjak će označiti način na koji štampač prihvata papir za štampanje. Kliknite na dugme Dalje.\nIzaberite stavku Štampaj stranu 1, uzmite stranicu koja je tek odštampana i postavite je u štampač odštampanom stranom nadole i strelicom usmerenom ka smeru kojim se ubacuje papir.\nIzaberite stavku Štampaj stranu 2, a zatim kliknite na dugme Dalje.\nKliknite na opciju koja označava koliko je uspešno bilo probno štampanje. Ako je krug na istoj strani papira kao i brojevi, ponovite korake 1 i 2, ali u koraku 2 postavite papir sa brojevima i strelicom sa odštampanom stranom nadole, a strelica da pokazuje pravac ubacivanja papira, pa kliknite na dugme Dalje.\nPodignite odštampanu stranicu prema svetlu i pogledajte koji broj je zaokružen. Ako još nije izabran, kliknite na sliku koja pokazuje kako je stranica odštampana i kliknite na dugme Dalje.\nPošto pokrenete čarobnjak za podešavanje dvostranog štampanja, možete ručno da odštampate dvostranu publikaciju.\nVažno: Nemojte menjati postavke štampača koje je postavio čarobnjak za podešavanje dvostranog štampanja osim ako niste napredni korisnik. Promena postavki može da dovede do neuspešnog zadatka štampanja.


Sencor SWK 1507TQ Ketler za vodu kapaciteta 1.5 litara\nSencor SWK 1507TQ Ketler\n• Grejno dno od nerđajućeg čelika sa pokrivenim grejačem\n• Automatsko isključivanje ukoliko ostane bez vode\n• Centralni rotirajući konektor (360°)\nElektrični bokal ili ketler služi za grejanje ili proključavanje vode za čaj, instant kafu, topla pića. Ketler je kuhinjski aparat praktičan i jednostavno neophodan u kući ili stanu.\nSencor SWK 1507TQ Ketler kapaciteta 1.5 litara, sa dvostranim indikator nivoa vode, ergonomskom drškom i filterom za nečistoću i kamenac koji se skida i pere. Uređaj se veoma lako koristi a uz paletu boja koju smo pripremili za vas, sigurno će se savršeno uklopiti uz svaki kuhinjski enterijer.\nU našoj ponudi možete pronaći ketler u nekoliko boja Zelena, Ljubičasta, Crvena, Žuta, Narandžasta, Tirkizna, Plava ...\nSencor SWK 1507TQ Ketler ima trostruku, zaštitu od pregrevanja tokom rada bez vode, automatsko isključivanje kada voda počne da vri i automatsko isključivanje kada se skloni sa baze, tako da su poptpuno bezbedni za rukovanje. Ovakav postupak štedi Vam i vreme i električnu energiju jer električni bokal isti posao obavlja za neuporedivo kraće vreme od šporeta.\nZapremina posude 1.5 l\nBoja uređaja : Tirkizna


DS: Ignorisanje rukovodstva u Perlezu - Zrenjaninski\nDS: Ignorisanje rukovodstva u Perlezu\nZRENJANIN – Portparolka Gradskog odbora Demokratske stranke u Zrenjaninu Alisa Kockar ocenila je na današnjoj konferenciji za novinare da je gradska vlast namerno kočila saradnju sa seoskim rukovodstvom u Perlezu, što je, po njenim rečima, dovelo do smene predsednika Saveta Mesne zajednice, i to nakon brojnih pritisaka.\nOna je podsetila da je na izborima za Savet MZ pobedu odnela grupa građana „Zajedno srcem za Perlez“ i da je na čelo mesnog rukovodstva izabran nosilac te liste. Za tri meseca rada, navela je Kockar, rukovodstvo je odradilo mnoge poslove, važne za Perlez, između ostalog i formiralo komisiju za pisanje projekata koja je u selo donela 2,5 miliona dinara kroz aktivnosti nevladinog sektora.\n– Sve ovo je urađeno uz pomoć pokrajinske vlasti, preko ličnih kontakata i kroz nevladin sektor – navela je ona i ustvrdila da za to vreme grad Zrenjanin nije ispoštovao potpisane ugovore sa organizacijama iz Perleza i da im nisu prebačena sredstva.\nKako je istakla, gradonačelnik nije odgovorio na poziv da sprovede ugovornu obavezu, kao ni na zvaničan poziv na sastanak sa predsednikom Saveta, a i većina predstavnika javnih preduzeća je „eskivirala“ te sastanke.\n– Upravo zato je vrhunac bahatosti smena predsednika Saveta, nakon brojnih pritisaka, sa obrazloženjem da je „saradnja sa gradom loša“ – zaključila je Kockar.\nTagoviAlisa Kockar DS Perlez Zrenjanin\nSNS: Neosnovane optužbe demokrata


Počinje suđenje za smrt Šabana Šaulića - Radio Bet\nSkoro tri godine od saobraćajne nesreće u kojoj su nedaleko od Bilefelda stradali Šaban Šaulić i Mirsad Kerić, a Slobodan Stojadinović zadobio teške povrede, čitav slučaj dobiće svoj sudski epilog i to upravo na krsnu slavu udovice kralja folka, Gordane. Ročište na kome će po prvi put pred lice pravde biti izveden Turčin Alsin Levent zakazano je za 20. januar.\nČitava porodica Šaulić će otići za Njemačku da bi prisustvovali suđenju koje već izaziva ogromno interesovanje u javnosti do te mere da je sud dobio rekordan broj prijava za akreditacije predstavnika nemačkih, ali i medija iz okolnih država.\nOvo će biti prvi put da će se porodica sresti licem u lice sa čovjekom koji je usmrtio Šabana, a Gordana Šaulić je povodom svega ovoga izjavila:\n– Vjerujemo u sud u Njemačkoj i nadamo se maksimalnoj kazni, ali koliko god da bude osuđen, ništa ne može vratiti našeg supruga, oca i dedu Šabana niti umanjiti tugu i bol koje osjećamo. Dvije porodice su zavijene u crno i ostaju da žive sa tim dovijeka.


Jeremić: Srbija spremna da potpiše Sporazum | Politika | DW | 09.04.2008\nJeremić: Srbija spremna da potpiše Sporazum\nSrbija je odmah spremna da potpiše Sporazum o stabilizaciji i asocijaziji sa EU, rekao je srpski šef diplomatije Vuk Jeremić i pozvao EU da prevaziđe "uzdržanost" nekih i pokaže Srbiji da je dobrodošla u njeno okrilje.\n"Time što bi to omogućile i prevazišle uzdržanost koju još uvek osećamo u nekim delovima, članice EU bi u stvari rekle našoj demokratiji da su sve sumnje o tome da li smo dobrodošli u EU otklonjene. I time bi se dosta učinilo na putu ka regionalnoj stabilnosti", rekao je Jeremić.\nJeremić koji je govrio na konferenciji "Ekonomist magazina" o spoljnoj politici i bezbednosti u jugoistočnoj Evropi, pozvao je EU da premosti razlike i postavi Srbiju na put ka članstvu, ali je podvukao da proces približavanja zemalja zapadnog Balkana EU nije zagarantovan.\nJeremić: "Ovi izbori najvažniji od 2000.godine"\nU svetlu predstojećih izbora Jeremić je rekao da smatra da će ovi izbori biti najvažniji od demokratskih promena u zemlji 2000. godine i da će rezultat imati "radikalne posledice" po dalji razvoj zemlje i zapadnog Balkana.\n"Ovi izbori biće o biranju daljeg puta kojim će Srbija ići. Glavno pitanje će biti da li da izabere Evropu", rekao je on i naglasio da će rezultat izbora biti "veoma tesan" između onih koji su za put ka Evropskoj uniji i onih koji ga dovode u pitanje.\n"Ovo su dramatična vremena u Srbiji u kojima je raširena konfuzija, populizam se vraća a aspiracije zemlje se nanovo formulišu", rekao je on. Jeremić je naglasio da u Srbiji predstoji "kritična borba za evropsku dušu" i da će se ta borba voditi na glasačkim mestima.\nGlasači pod utcijaem "kosovskog pitanja"\nOdluka glasača u Srbiji, naveo je Jeremić, svakako je pod uticajem kosovskog pitanja iako se tiče odnosa Srbije prema Evropi. Prvi put od 2000. godine u Srbiji dolazi do potrebe da se brani evropska ideja, koja još uvek postoji kao opcija ali nije sto posto siguran rezultat.\n"Više se na to (evropsku ideju) ne gleda kao na našu sudbinu, već kao na odluku koju treba da donesemo zato što danas Evropu mnogi u Srbiji vezuju za podršku jednostranom proglašenju nezavisnosti Kosova", rekao je ministar.\nVećina gradjana nije spremna da se odrekne Kosova\nOn je naglasio da "ogromna većina naših građana nije spremna da se odrekne suvereniteta naše zemlje nad Kosovom" i da su gradjani po tom pitanju čvrsto ujedinjeni. On smatra da Srbija može istovremeno da se bori za nacionalno jedinstvo i da razume strateški značaj nastavljanja puta prema članstvu u EU.\n"Jednostrano, nelegalno proglašenje nezavisnosti" Kosova od Srbije 17. februara je "umnogome iskomplikovalo domaću, regionalnu i globalnu politiku", rekao je Jeremić.\nPriznavanjem Kosova obnovila se debata o legitimnosti međunarodno priznatih granica i stvorio "opasan i rizičan presedan" koji suštinski šteti težnjama ka integraciji sa Evropskom unijom, rekao je Jeremić.\n"Taj presedan legitimizuje nametanje rešenja za etničke sukobe, legitimizuje čin jednostrane secesije...Time se krši privrženost mirnom i dogovornom rešavanju konflikata u Evropi", i to je realnost koja ne može da se ignoriše rekao je ministar.\n"Svet će morati da se suoči sa činjenicom da Kosovo neće biti u UN"\nKad tad će svet morati da se suoči sa činjenicom da Kosovo neće biti članica UN, niti OEBS-a i da neće pripadati zajednici suverenih naroda i neće steći krajnji status legitimnosti i da kao takavo neće biti privlačno za strana ulaganja i neće moći da izbegne neuspeh bez uključivanja Beograda, rekao je Jeremić.\nTada kada se to shvati, dodao je ministar, otvoriće se nova šansa i stvoriti uslovi da se dođe do sveobuhvatnog rešenja za budući status pokrajine koji se zasniva na "kompromisu, ustupcima i izgradnji konsenzusa".\nJeremić je pozvao one koji ne veruju da se može postići takvo kompromisno rešenje da pogledaju realnost drugim očima, i da vide šansu da se reši kosovsko pitanje zauvek i na način na koji će se učvrstiti evropska budućnost zapadnog Balkana.\nTrajni link https://p.dw.com/p/Delv


Pobratimi - Teri, Lam i Alonso! - Sportske.net\nPobratimi - Teri, Lam i Alonso!\nNakon penal serije u 1/2 finalu nacionalnog Kupa Nemačke fudbaleri minhenskog Bajerna Filip Lam i Ćabi Alonso spojili su se neraskidivom vezom sa Džonom Terijem i svim onim igračima koji su penal promašili zbog klizanja u odsudnom momentu.\nKad Klop slavi ni Pep nije ravnodušan!Klop izbacio Bajern, vožnja busom i dalje u igri!Preko stola pa u kantu - Majstorija "Plavaca"!Bajernov ugovor iz bajke!"Milioneri" ispali kao iz voza!\nPriznaćete, Džon Teri predstavlja oličenje svih onih fudbalera kojima se dogodilo da promaše penal zbog efekta "kore od banane".\nBilo je i pre i posle Terijevog klizanja u Moskvi sličnih situacija, ali je peh kapitena Čelsija u petoj seriji penal lutrije finala Lige šampiona ubedljivo najskuplje plaćen.\nMančester Junajted iskoristio je Terijevo klizanje i na njegovoj muci ostvario trijumf vredan titule prvaka Evrope.\nUkoliko se sećate tog Terijevog peha onda će vam u potpunosti biti jasno zašto smo priču o promašajima Filipa Lama i Ćabija Alonsa stavili u ovaj kontekst.\nPrvotimci minhenskog Bajerna prevazišli su Džona Terija u tom smislu što su promašili dva penala za redom na isti način kao i Englez, s tim što je kapiten Čelsija imao olakšavajuću okolnost zbog pljuska koji je zasuo prestonicu Rusije te majske večeri 2008. godine.\nDefanzivcu i vezisti Bajerna dogodilo se da prebace okvir gola usled klizanja stajne noge u penal seriji polufinala Nemačkog Kupa čime su doprineli eliminaciji svog tima od strane Borusije iz Dortmunda.\nPogledajte kako je ista nesreća zadesila Terija, Lama i Alonsa, s tim što ostajemo pri tvrdnji da peh Čelsijevog kapitena ostaje neprevaziđen zbog značaja koji je imao.


Srbija: udar na srednju klasu / Srbija / zone / home page - Osservatorio Balcani e Caucaso Transeuropa\nSrbija: udar na srednju klasu\nBeograd, Daniele Dainelli\nVlada ne zna tačno ni koliko ima zaposlenih u glomaznom javnom sektoru koji političke partije decenijama obilato koriste kako bi obezbedile posao za svoje funkcionere i aktiviste ili za rodbinu i prijatelje. Ranije se procenjivalo da ih je ukupno oko 500.000, a sada vlada pominje cifru od 700.000.\n15.10.2013. - Dragan Janjić Beograd\nEkonomskim merama za 2014. godinu, koje je objavila pre desetak dana, Vada Srbije pokušava da „kupi vreme“ kako bi izbegla finansijski slom i obezbedila do godinu dana relativne socijalne stabilnosti. Mere nemaju razvojni karakter i ne mogu doneti privredni rast. One se, u suštini, svode na pokušaj da se, nešto ravnomernijom raspodelom siromaštva, smanji budžetski deficit, a da pri tome ne bude masovnih otpuštanja u javnom sektoru.\nGlavne mere su smanjenje plata zaposlenih u javnom sektoru većih od 60.000 dinara (nešto više od 500 evra), povećanje niže stope poreza na dodatnu vrednost (PDV) sa osam na 10 odsto, smanjenje subvencija javnim preduzećima i troškova za nabavku roba i usluga i korišćenje jeftinijih kredita. Vlada procenjuje da će na taj način u budžetu za narednu godinu uštedeti oko 800 miliona evra.\nSmanjenje plata će pogoditi armiju državnih službenika i zaposlenih u javnim preduzećima koja su mahom gubitaši, ali i obrazovane stručnjake I onako osiromašenog srednjeg sloja. Manje plate će, naime, dobiti i profesori, lekari, sudije, inženjeri u javnom sektoru, dakle onaj deo populacije od koga se očekuje da svojom kreativnošću i stručnošču odlučujuće doprinese oporavku privrede.\nRačuna se da će smanjenje zarada pogoditi 180.000 do 200.000 ljudi. Vlada, kako se ispostavilo, ne zna tačno ni koliko ima zaposlenih u glomaznom javnom sektoru koji političke partije decenijama obilato koriste kako bi obezbedile posao za svoje funkcionere i aktiviste ili za rodbinu i prijatelje. Ranije se procenjivalo da ih je ukupno oko 500.000, a sada vlada pominje cifru od 700.000.\nDodatno će partijski funkcioneri i visoki državni službenici biti pogođeni novim merama jer je planirano ukidanje naknada za članstva u različitim upravnim odborima, pre svega u državnim institucijama, kao i uvodjenje platnih razreda, kako bi istu zaradu imali zaposleni u javnom sektoru koji obavljaju isti posao, bez obzira u kojoj su službi.\nPaket mera za iduću godinu vlada je najavila na sednici otvorenoj za javnost, a ministar finansija Srbije Lazar Krstić je ocenio da bi Srbija za dve godine bila u bankrotu u slučaju da mere fiskalne konsolidacije ne budu preduzete i sprovedene. Krstić je svestan da najavljenim merama samo kupuje vreme i da su nužne ozbiljne reforme javnih finansija. Rekao je da bi, ukoliko tih reformi ne bude, deficit u 2016. godini mogao da dostigne osam do devet odsto, a javni dug bi premašio 85 odsto BDP-a.\nVlada je već počela da radi na paketu dugoročnih mera, sa ciljem da fiskalni deficit u 2017. godini smanji na dva do tri odsto BDP-a, a da se javni dug stabilizuje ispod 75 odsto BDP-a. Trenutno je budžetski deficit oko 6,5 odsto, a javni dug 58 odsto BDP-a. Najavljeni paket dugoročnih mera podrazumevaće reformu sistema socijalne zaštite, kako bi se u 2015. godini za te namene izdvajalo dodatnih 60 miliona evra, 50 odsto više nego sada, kao i reformu penzijskog sistema.\nPlan je da se do 2020. približi starosna granica za odlazak u penziju za žene i muškarce i da muškarci u penziju odlaze sa 65, a žene sa 63 godine života. Do kraja 2013. godine treba da budu usvojene izmene Zakona o radu, kojim se omogućava lakše zapošljavanje i otpuštanje radnika, a biće i pojednostavljena procedura izdavanja gradjevinskih dozvola. Medjunarodni monetarni fond (MMF) i Fiskalni savet Srbije, koji su i ranije insisturali na kresanju javne potrošnje, pozitivno su ocenili mere, uz ogradu da su mere mogle da budu oštrije i da postoji rizik da u 2014. godini ne budu postignuti očekivani efekti.\nVladajući blok će u sprovođenju najavljenih mera imati ozbiljnih problema. Ogroman broj ljudi u javnom sektoru je najvažniji izvor glasova i podrške za stranke koje čine vladu. Ti ljudi će sada biti ljuti i nezadovoljni. Malo je verovatno da će oni kojima će plate biti smanjene izaći na ulice da demonstriraju budući da ne pripadaju najširim slojevima siromašnih I da čine tek trećinu od ukupnog broja zaposlenih u javnom sektoru. Ali, lako bi se moglo dogoditi da na narednim izborima uskrate podršku vladajućim strankama.\nVlada se, čini se, više plaši mase zaposlenih čije zarade iznose tek po nekoliko stotina evra. Otuda se i nije opredelila za otpuštanja nego za smanjenja zarada, računajući da bi to trebalo da bude dovoljno da se očuva ne samo socijalna, nego i politička stabilnost. Izvesno je da će biti unutrašnjih otpora I pokušaja da se nove mere izigraju, ali je takođe izvesno da je vladajući blok svestan da, ukoliko u narednoj godini ne obezbedi uštedu u budžetu od gotovo milijardu evra, njegov opstanak na vlasti može da bude doveden u pitanje.\nVladajuća Srpska napredna stranka (SNS) je, svesna opasnosti koja joj preti, počela snažno da zaoštrava populističku retoriku. U srpskim medijima se neprekidno govori o drastičnom smanjivanju službenih putovanja, naročito u inostranstvo, smanjenju broja automobila i drugim uštedama. Cilj je da se siromašniji slojevi stanovništva, koji neće biti pogođeni smanjenjem plata, ali hoće povećanjem PDV-a na prehrambene proizvode, uvere da teret krize konačno počinju da osećaju i bogatiji slojevi društva.\nOvakav pristup kombinovan je sa snažnom kampanjom protiv korupcije, pri čemu je kao glavni krivac za sve nedaće označena opoziciona Demokratska stranka (DS), koja je bila okosnica prethodne vlade. Svakodnevno se izveštava ko je uhapšen i ko bi mogao biti uhapšen, čime se stvara atmosfera straha od autoriteta i moći vladajućih stranaka i njihovih funkcionera, dok realan uticaj ključnih institucija sistema i poverenje u njih opadaju.\nNeprekidnim održavanjem kampanje protiv opozicije SNS priprema teren za eventualne vanredne izbore koje bi, ukoliko sprovođenje predloženih mera ne bude išlo onako kako je planirala, mogla da raspiše na proleće. U tom slučaju za neuspeh bi mogla da optuži i koalicione partnere i da od birača zatraži podršku za završetak reformi.


Hotel za Granby (Quebec, Канада) : 93 pronađenih hotela\nRezultati obuhvataju hotele u blizini Granby Poređati prema :\nLe Granbyen Hotel sa 3 zvezdice\nOvaj hoteli je najbliži: Granby Na 18 minuta hodom udaljenosti od centra grada, ovaj hotel se nalazi u ulici 700 Rue Principale, a pozicija mu je severozapad za grad Granby. Sve to ga čini idealnim za otkrivanje grada i okoline.Le G...Još informacija\nMotel Bonsoir je u blizini Granby Pozicija ovog hotela je severozapad za grad Granby, a nalazi se u ulici 1587 rue Principale, na samo 14 minuta kolima od centra grada.Stil ovog hotela za grad Granby je Povoljan, a kategorija dve zvez...Još informacija\nHotel Le Mirador Hotel sa 3 zvezdice\nStil ovog hotela za grad Granby je Povoljan, a kategorija tri zvezdice. U njemu ćete naći razne usluge, kao što su: n.a..Na 15 minuta kolima udaljenosti od centra grada, ovaj hotel se nalazi u ulici 1...Još informacija\nLe St-Martin Bromont Hotel & Suites Hotel sa 4 zvezdice\nNa 14 minuta kolima udaljenosti od centra grada, ovaj hotel se nalazi u ulici 111 Boulevard du Carrefour, a pozicija mu je zapad za grad Shefford. Sve to ga čini idealnim za otkrivanje grada i okoline...Još informacija\nHotel Bromont Hotel sa 3 zvezdice\nU hotelu Hotel Bromont pronaći ćete sve usluge koje treba da ima hotel kategorije tri zvezdice za grad Bromont: n.a.. Stil ovog hotela je Povoljan.Pozicija ovog hotela je istok za grad Bromont, a nala...Još informacija\nHotel Le Menhir Hotel sa 2 zvezdice\nU hotelu Hotel Le Menhir pronaći ćete sve usluge, a posebno: Recepcija otvorena 24 sata, Poslovni centar. Kategorija mu je dve zvezdice, a stil Povoljan.Pozicija ovog hotela je istok za grad Bromont, ...Još informacija\nAuberge Château-Bromont Hotel sa 3 zvezdice\nStil hotela Auberge Château-Bromont je Porodičan, a pruža pun komfor i usluge kao što su: Restoran, Room Service, Teniski teren, Besplatan parking. Na 10 minuta hodom udaljenosti od centra grada, ovaj...Još informacija\nLe Gite A Margot Hotel sa 4 zvezdice\nNalazi se u ulici 20 rue de Chambly, pozicija mu je jug za grad Bromont, a od centra je udaljen samo 17 minuta hodom.Stil ovog hotela kategorije četiri zvezdice je Luksuzan za grad Bromont. U njemu će...Još informacija\nHôtel Château-Bromont Hotel sa 4 zvezdice\nStil hotela Hôtel Château-Bromont je Luksuzan, a pruža pun komfor i usluge kao što su: Restoran, Room Service, Poslovni centar, Besplatan parking. Nalazi se u ulici 90 rue Stanstead, pozicija mu je ju...Još informacija\nLocation Blanc Sur Vert Lodging Hotel sa 3 zvezdice\nNalazi se u ulici 730 Rue Bagot, pozicija mu je jugoistok za grad Bromont, a od centra je udaljen samo 4 minuta kolima.Stil ovog hotela za grad Bromont je Porodičan, a kategorija tri zvezdice. U njemu...Još informacija\nDays Inn Cowansville Hotel sa 1 zvezdice\nNa 14 minuta hodom udaljenosti od centra, ovaj hotel u ulici 111 Pl. Jean-Jacques Bertrand sa pozicijom severozapad za grad Cowansville, idealan je za otkrivanje svih lepota grada, bez obzira da li os...Još informacija\nAuberge des Carrefours Hotel sa 3 zvezdice\nU hotelu Auberge des Carrefours pronaći ćete sve usluge koje treba da ima hotel kategorije tri zvezdice za grad Cowansville: Restoran, Bar, Poslovni centar, Perionica. Stil ovog hotela je Povoljan.Na ...Još informacija\nAuberge Quilliams Hotel sa 0 zvezdice\nStil hotela Auberge Quilliams je Povoljan, a pruža pun komfor i usluge kao što su: n.a.. Na 14 minuta kolima udaljenosti od centra, ovaj hotel u ulici 572 chemin lakeside Lac Brome sa pozicijom sever ...Još informacija\nA Fleur D'Eau Hotel sa 3 zvezdice\nU hotelu A Fleur D'Eau pronaći ćete sve usluge koje treba da ima hotel kategorije tri zvezdice za grad Saint-Hyacinthe: n.a.. Stil ovog hotela je Povoljan.Na 7 minuta kolima udaljenosti od centra grad...Još informacija\nVaš izbor: Hotel za Granby (Quebec, Канада) : 93 pronađenih hotela


Dodik u Beogradu na tribini "Sloboda i samostalnost Republike Srpske" (VIDEO)\nU Beogradu je toku tribina pod nazivom "Sloboda i samostalnost Republike Srpske", u organizaciji informativno-političkih portala "Sve o Srpskoj" i "Fakti" i uz podršku Predstavništva Republike Srpske u Srbiji.\nNa tribini učestvuje i srpski član Predsjedništva BiH Milorad Dodik.\nNa tribini će analitičari iz Srpske i Srbije iznijeti svoja gledišta na brojna pitanja aktuelizovana nedavnim susretom specijalnog izaslanika američkog predsjednika za zapadni Balkan Gabrijela Eskobara sa srpskim članom Predsjedništva BiH Miloradom Dodikom.\nPodsjećamo da je srpski član Predsjedništva Milorad Dodik prije sedam dana upoznao izaslanika Stejt departmenta Gabrijela Eskobara sa političkim stavovima iz Republike Srpske.\nŠto se tiče situacije u BiH, Dodik je prenio Eskobaru da je prošlo vrijeme u kojem će Republika Srpska da trpi intervencionizam međunarodne zajednice, koji je po pravilu bio usmjeren protiv Republike Srpske i Dejtonskog sporazuma, i da BiH danas nije ona BiH koju je Eskobar ostavio prije 20 godina kada je bio službenik u diplomatskim misijama u BiH.\nTakođe, Dodik je prenio Eskobaru i da za Republiku Srpsku Kristrijan Šmit nije visoki predstavnik i da aktuelnu krizu u BiH može da riješi samoorganizovani Savjet za sprovođenje mira povlačeći tzv. Inckov zakon zbog kojeg je kriza i nastupila.\nSloboda i samostalnost Republike Srpske


Ne mali broj sugrađana se poslednjih dana požalio da je ostao bez novčanika, dokumenata, pa čak i celog ranca, ponajviše u gradskom prevozu ili na stajalištima autobusa, tramvaja i trolejbusa.\nJedna sugrađanka koja je na ulici "snimila" sumnjivog mladića uspela je čak i da snimi ceo tok džeparenja u centru grada!\nLopov se mota oko torbe u Starom gradu\n"Pratila sam ovog lopova, jer osetih da se motao oko moje torbe. Čuvajte torbe", napisala je ona na Fejsbuku.\nA kako se može videti na snimku, tamnoputi momak je mirno pratio dvoje sugrađana, vrebao i na kraju uspeo iz ranca Beograđanke da izvuče novčanik.\nMeđu komentarima na društvenim mrežama ostala je samo jedna dilema: da li je sedi čovek sa desne strane bio saučesnik u krađi?\n"Pametni" ranac vodiće računa o vašem đaku!\nMršavite kod kuće i jedite šta poželite!